Obavešetenje za korisnike prava na dečiji dodatak, prava na novčanu pomoć za treće dete u porodici i prava na novčanu pomoć samohranim roditeljima - Pirot Plus Online\nObavešetenje za korisnike prava na dečiji dodatak, prava na novčanu pomoć za treće dete u porodici i prava na novčanu pomoć samohranim roditeljima\n09. septembar 2016. 08:30 Lokalna samouprava Pirot Plus Online\nOdlukom Skupštine Opštine Pirot određena je pomoć korisnicima prava na dečiji dodatak i korisnicima prava na novčanu pomoć za treće dete u porodici i novčanu pomoć samohranim roditeljima.\nZakonom o finansijskoj podršci porodici sa decom propisano je da dečiji dodatak pripada detetu do navršenih 19 godina života, ukoliko se u svojstvu redovnog učenika nalazi na školovanju, što podrazumeva obrazovanje u osnovnoj i srednjoj školi. Kako je počela nova školska 2016/2017 godina, korisnici prava na dečiji dodatak su u obavezi da dostave školske potvrde o redovnom školovanju za decu školskog uzrasta u Gradski uslužni centar na šaltere 12 i 13, najkasnije do 31. oktobra 2016. godine, kaže Nadica Adamović, šef Odseka dečje zaštite u Gradskoj upravi Pirot. Uz školske potvrde treba dostaviti na uvid i rešenja o pravu na dečiji dodatak zbog evidentiranja podataka.\nS obzirom da je počela nova školska 2016/2017 godina, obaveštavaju se i korisnici prava na novčanu pomoć za treće dete u porodici i prava na novčanu pomoć samohranim roditeljima po Odluci SO Pirot, da su u obavezi da dostave školske potvrde o redovnom školovanju za treće dete u porodici i za decu samohranih roditelja koja su školskog uzrasta, jer je to jedan od uslova za ostvarivanje pomenutih prava.\nŠkolske potvrde treba dostaviti u Gradski uslužni centar na šaltere 12 i 13, najkasnije do 31. oktobra 2016. god. Uz školske potvrde treba priložiti na uvid i rešenja o pomenutim pravima zbog evidentiranja podataka, navela je Nadica Adamović.


Veliki interes da rudnici boksita u Nikšiću nastave sa radom | Palelive.com\nPočetna Regija Zvornik Veliki interes da rudnici boksita u Nikšiću nastave sa radom\nZVORNIK – Kompanija “Alumina” iz Zvornika ima veliki interes da Rudnici boksita u Nikšiću, nakon uvođenja stečaja početkom prošle sedmice, nastave sa radom, saopšteno je danas iz “Alumine”.\nPredsjednik Upravnog odbora kompanije “Alumina” Mile Matić rekao je da je boksit iz Nikšića veoma bitan za proizvodni proces zvorničke fabrike.\n“Imamo poslovni aranžman koji obezbjeđuje uzajamno uspješnu poslovnu saradnju kompanije `Alumina` i nikšićkih rudnika boksita”, naglasio je Matić.\nU saopštenju se podsjeća da je od septembra ove godine za potrebe zvorničke fabrike iz Nikšića počela doprema ruda boksita, te da je riječ o 150.000 tona na godišnjem nivou, s perspektivom da ove količine budu i uvećane.\nMenadžment “Alumine” očekuje da će nadležni u Nikšiću i zvaničnici Vlade Crne Gore smoći snage da obezbijede uslove da Rudnici boksita nastave sa eksploatacijom crvene rude, jer samo u naredne tri godine kompanija iz Zvornika treba da preradi oko 450.000 tona nikšićkog boksita.\n“To je najbolja preporuka za njihov dalji rad”, dodaje se u saopštenju.\nIz “Alumine” napominju da bi prekid u isporukama rude ugrozio ugovorene obaveze po ovom poslovnom aranžmanu, te usložnio poslovne planove, pri čemu bi zvornička kompanija bila primorana da se za obezbjeđenje rude snalazi na drugi način.\nPrivredni sud u Podgorici uveo je 19. novembra stečaj u Rudnicima boksita u Nikšiću na zahtjev Crnogorske komercijalne banke zbog duga od 1,59 miliona evra.\nPrethodni članakUdario ženu pesnicom u glavu\nNaredni članakSve spremno za uklanjanje snijega


NSinfo: Lidl zainteresovan za plac pored GRAS-a\nLidl zainteresovan za plac pored GRAS-a\n"Gradsko zelenilo" je počelo sa uklanjanjem starog rasadnika na Futoškom putu 48, na čijem mestu će nići neki prodajni objekat, moguće prodavnica nemačkog Lidl-a\nIstovremeno, gradnja novog rasadnika na Vidovdanskom naselju još nije počela.\nU "Zelenilu" za 021.rs navode da će gradnja novog rasadnika čija je procenjana vrednost 250 miliona dinara uskoro početi i da je u toku priprema javnog tendera za izbor izvođača radova. Ako ne bude problema, novi objekat će početi da radi do kraja ove ili početkom naredne godine.\nPortparol Zelenila Ivan Nožinić za 021.rs objašnjava da uklanjanjem starog rasadnika to preduzeće neće ostati bez neophodnih sadnica, jer se radi u etapama i usklađeno je sa gradnjom novog rasadanika.\nNakon što se "Zelenilo" u drugoj polovini godine iseli sa prostora starog rasadnika Grad prodati tu parcelu.\nTaj prostor je namenjen za gradnju tržnog centra, a jedna od zainteresovanih kompanija je i Lidl, čiji je prvi prodajni objekat kod kružnog toka na Novom naselju završen i čeka otvaranje u martu 2018. godine. Ukoliko ova kompanija ne bude kupac placa, izvesno je da tu neće biti zelena oaza od sedam hektara kao do sada, jer je prilikom usvajanja urbanističkog plana u kojem je predviđeno da se tu izgradi tržni centar, procenat zelenila na tom prostoru smanjen sa sa 25 na 15 odsto, prenosi 021.rs.\n... gradski prevoz, lidl, Novi Sad, novo naselje, satelit, tržni centar, zelenilo


MINISTARSTVO FINANSIJA: Formirana Radna grupa koja će se baviti problemom zaduženih u švajcarskim francima\nOdluku Ministarstva finansija da formira Radnu grupu koja će se baviti problemom zaduženih u švajcarskim francima, bankari i ekonomisti ocenjuju kao nepotrebnu navodeći da je Narodna banka Srbije (NBS) već ponudila četiri rešenja za ovaj problem.\nPredsednik Saveza ekonomista Srbije, Aleksandar Vlahović, kaže da "ne vidi kako će taj problem da se reši drugačije, sem ukoliko država ima volje, a mislim da bi bilo pogrešno da teret rešavanja pitanja švajcaraca prebaci na poreske obveznike".\n"Ulazak u bilo kakav kreditni odnos je individualna stvar između klijenta i banke i normalno je da se teret kursnih razlika ili prebaci na banku ili na klijenta", objasnio je Vlahović.\nSa njim se slažu i bankari jer, kako navode, ne postoji potreba za formiranjem Radne grupe Ministarstva finansija, jer je NBS već ponudila četiri modela klijentima koji su se zadužili u švajcarcima. Odziv zaduženih klijenata nije bio značajan, svega oko deset odsto za ceo bankarski sektor.\nZbog te odluke NBS, bankarski sektor je već platio više od pet milijardi dinara.\nU okviru Ministarstva finansija u međuvremenu je formirana Radna grupa koja će se baviti rešavanjem problema građana zaduženih u švajcarskim francima, koja će se permanentno sastajati i u planiranom roku, u okviru svoje nadležnosti, ponuditi rešenja i predložiti ih Vladi Republike Srbije.\nMinistar finansija Dušan Vujović, najavljujući formiranje Radne grupe nedavno je izjavio: "Mi imamo moralnu obavezu da odreagujemo što efikasnije, pre svega zbog socijalnih problema koji su proizašli, kako zbog nestabilnosti valutnih kurseva tako i zbog situacije na tržištu, i zato pokušavamo da sagledamo dubinu tog problema i nađemo način da pomognemo i van svoje zakonske obaveze".\nIzvor: Vebsajt Tanjug, 29.10.2015.


/ Kuća lanaca - deo prvi\nKnjiga Kuća lanaca - deo prvi - Nekoliko strana\nStiven Erikson\tKuća lanaca - deo prvi\n„Epska priča koja vas nagoni da tražite još.“ Stiven R. DonaldsonU Severnom Dženabakisu, pljačkaška družina plemenskih ratnika spušta se s planina u niziju na jugu. Nameravaju da poseju smrt među omraženim nizijcima, ali za Karsu Orlonga to označava početak ispunjenja neverovatne sudbine.Nekoliko godina kasnije, pratimo događanja neposredno nakon Lanca pasa. Tavore, nova caričina vrhovna zapovednica, stiže u poslednje malaško uporište u Sedam gradova. Iako je tek odnedavno na tom položaju, mora da izbrusi dvanaest hiljada vojnika, mahom novih, ako se izuzme šačica veterana iz Koltejnovog legendarnog putešestvija, u silu sposobnu da zarati protiv hordi Ša’ikinog Vihora koje čekaju u samom srcu Svete pustinje.Ali čekanje nije uvek lako. Proročicini ratni poglavari upleli su se u borbu za moć koja preti i samoj duši pobune. Za to vreme Ša’ik pati – pohodi je to što vrlo dobro zna ko joj je neprijatelj: njena rođena sestra Tavore.I time počinje ovo novo zadivljujuće poglavlje čuvene Malaške knjige Palih Stivena Eriksona...„Svakako najbolji serijal epske fantastike u poslednjoj deceniji.“ SF SITE\n„Epska priča koja vas nagoni da tražite još.“ Stiven R. DonaldsonU Severnom Dženabakisu, pljačkaška družina plemenskih ratnika spušta se s planina u niziju na jugu. Nameravaju da poseju smrt među omraženim nizijcima, ali za Karsu Orlonga to označava početak ispunjenja neverovatne sudbine.Nekoliko godina kasnije, pratimo događanja neposredno nakon Lanca pasa. Tavore, nova caričina vrhovna zapovednica, stiže u poslednje malaško uporište u Sedam gradova. Iako je tek odnedavno na tom položaju, mora da izbrusi dvanaest hiljada vojnika, mahom novih, ako se izuzme šačica veterana iz Koltejnovog legendarnog putešestvija, u silu sposobnu da zarati protiv hordi Ša’ikinog Vihora koje čekaju u samom srcu Svete pustinje.Ali čekanje nije uvek lako. Proročicini ratni poglavari upleli su se u borbu za moć koja preti i samoj duši pobune. Za to vreme Ša’ik pati – pohodi je to što vrlo dobro zna ko joj je neprijatelj: njena rođena sestra Tavore.I time počinje ovo novo zadivljujuće poglavlje čuvene Malaške knjige Palih Stivena Eriksona...„Svakako najbolji serijal epske fantastike u poslednjoj deceniji.“ SF SITE Komentari\nRSD 959.00\tKuća lanaca - deo drugi\nRSD 1,039.00\tMESEČEVI VRTOVI - Pripovest iz Malaške knjige Palih\nRSD 872.00\tSEĆANJA NA LED - DEO PRVI\nRSD 952.00\tDVERI KUĆE MRTVIH\nRSD 1,216.00\tSEĆANJA NA LED - DEO DRUGI\nRSD 1,112.00\tPlime ponoći - deo prvi Cena:


Do sledećeg leta VW postavlja 2.000 punjača u SAD › Made-in-Germany.rs\nNemačka kompanija „Volkswagen“ najavljuje da će preko svoje filijale „Elektrifikacije Amerike“ (Electrify America) do sledećeg leta instalirati širom SAD 2.000 punjača za elektromobile.\nFirma „Elektrifikacije Amerike“ je formirana u sklopu nagodbe VW-a sa vladom SAD, a nakon „Dizelgejt“ afere koja je nemačkog automobilskog giganta koštala oko 30 milijardi eura, što zbog naknade kupcima spornih automobila, što zbog kazni koje je u zemljama širom sveta morala da plati zbog kršenja propisa o emisiji štetnih gasova.\nDo narednog juna VW će instalirati elektropunjače na više od 500 stanica širom SAD, uključujući tu i 100 lokacija kod „Walmart“ marketa u 34 savezne države. Ove stanice za punjenje nalaziće se u 17 metropolitskih oblasti i uz autoputeve u najmanje 39 država. Stanice na autoputevima će biti opremljene sa 4 do 10 ovakvih punjača, dok će ih u gradovima biti postavljeno od 3 do 6.\nU sklopu ovoga posla, na benzinskim stanicama će biti instalirani i različiti konektori za povezivanje vozila sa elektropunjačima, koji će omogućiti punjenje baterija različitih kapaciteta, od 50, 150 i 350 kW, prenosi „b92“.\nNa tržištu trenutno nema vozila sa kapacitetom većim od 350 kW, međutim proizvođači najavljuju da će ih uskoro biti. To su pre svega „Audi E-Tron“ i „Porsche Mission E“, kao i VW I.D. porodica, koji će, i pored toga što će biti jači, takođe podržavati punjenje za 350 kW.\nNa primer, superpunjači kompanije „Tesla“ pune snagom između 120 i 140 kW, što je Modelu S sa baterijom od 90 kWh dovoljno da se napuni za sat vremena. Teoretski, sistem od 350 kW može povećavati domet baterije za oko 32 kilometra na svakih minut punjenja, što iznosi 482 km za 15 minuta punjenja.\nOvaj projakat će nemačkog giganta koštati 370 miliona eura, u ukupnom ulaganju od dve milijarde dolara koliko će VW investirati u celokupnu EV infrastrukturu u SAD, uključujući tu i edukaciju o ovoj tehnologiji.


kkadmin – Stranica 32 – KK Radnički Kovin\nAutor: kkadmin (Page 32)\nOn: 4. Septembra 2014.\nPoštovani roditelji, draga deco, U skladu sa dugogodišnjom tradicijom košarkaškog sporta u Kovinu, obaveštavamo Vas da Košarkaški klub Radnički Kovin organizuje Školu košarke u Kovinu za dečake 2003, 2004, 2005 i 2006.god, koja počinje sa radom 16. septembra u 20h u sali Osnovne škole „Jovan Jovanović Zmaj“. Polaznici školeContinue Reading\nPočetak priprema zakazan za 11. avgust\nOn: 11. Avgusta 2014.\nU ponedeljak 11. avgusta trener prve ekipe Bojan Đurašinov i treneri mlađih selekcija zakazali su prve treninge svojih selekcija. Kao deo priprema za novu sezonu, prvotimci će početni deo priprema odraditi u Kovinu, a nakon toga će 20. avgusta otići na devetodnevne pripreme na Čardak. Klub je za mlađe kategorijeContinue Reading\nKamp KK Radnički u avgustu\nOn: 2. Jula 2014.\nPoštovani roditelji, Obaveštavamo Vas da će se kamp koji organizuje MKK „Radnički“ Kovin održati od 17. do 22. avgusta 2014. na Čardaku. Cena aranžmana je 7.000din i uključuje sve troškove uključujući smeštaj (5 punih pansiona), ishranu, dnevnu ulaznicu koja se naplaćuje, troškove trenera i rekvizita. Prijave se vrše kod treneraContinue Reading\nOn: 16. Juna 2014.\nWith: 13.252 0 komentara\nNakon završteka takmičenja u II srpskoj ligi i osvojenog visokog drugog mesta, došlo je do promena u upravi KK Radnički. Obzirom da je dosadašnji predsednik Željko Pantović zbog ličnih razloga podneo ostavku, u ponedeljak 09.06. održana je vanredna skupština kluba na kojoj je za novog predsednika izabran Slobodan Rajković. Takođe,Continue Reading\nOn: 13. Juna 2014.\nWith: 22.308 0 komentara\nPrethodni 1 … 31 32


Para bi bilo duplo više da je tim Dejana Stankovića uspeo da se domogne Lige šampiona, ali se tamo udobno smestio debitant Šerif, o kome se sada pričaju bajke posle pobede nad Šahtjorom i napravljene megasenzacije protiv Reala usred Madrida.\nCrvena zvezda je od plasmana u Ligu Evrope zaradila ukupno 5.478.000 evra, od toga je 3,63 miliona samo od ulaska u grupu, a preostalih 1.848.000 evra na ime desetogodišnjeg koeficijenta. Na tu, ukupnu cifru od oko 5,5 miliona dodaje se i nagrada za trijumf nad Bragom u prvom kolu LE od 600.000 evra, koliko donosi svaka pobeda u grupi. Prvo mesto, na kome se naš tim trenutno nalazi, garantuje novi 1,1 milion, dok drugo mesto donosi 550.000 evra.\nTakođe, Crvena zvezda je ovog leta zaradila 2,2 miliona prodajom igrača - 1,2 miliona od transfera Željka Gavrića u Ferencvaroš, zatim 500.000 od transfera Jirke u Ovijedo, 400.000 od Krstovićevog transfera u Dunajsku Stredu i još 100.000 kao naknadu za pozajmicu Srđana Babića u Almeriju.\nSport fudbal Liga Evrope FK Crvena zvezda\n11:30 RASPISAN JAVNI POZIV: Za privredne subjekte koji se bave ugradnjom solarnih panela


KOKEZA: O selektoru tek posle kvalifikacija za Evropsko prvenstvo | Ekspres.net\nNeću se oglašavati pre žreba kvalifikacija za Evropsko prvenstvo. Posle 5. decembra možemo da razgovaramo o bilo kojoj temi - rekao je predsednik FSS\nPredsednik Fudbalskog saveza Srbije (FSS) Slaviša Kokeza izjavio je da se po pitanju smene selektora Mladena Krstajića neće oglašavati do žreba kvalifikacija za EURO 2020. godine.\n- Neću se oglašavati pre žreba kvalifikacija za Evropsko prvenstvo. Posle 5. decembra možemo da razgovaramo o bilo kojoj temi - rekao je Kokeza Tanjugu.\nOva izjava prvog čoveka FSS ipak neštio govori, pogotovo posle medijskih informacija da Krstajić odlazi, što je i on sam indirektno potvrdio na konferenciji za medije posle pobede protiv Litvanije i plasmana u B Ligu nacija.\nOpet je u prvi plan izbio Dragan Stojković Piksi, za koga Kokeza nikad nije krio da mu je najveća želja, pitanje je samo da li će uspeti da sa trenerom kineskom Gvandžua R.F. "premosti" jaz u ogromnoj razlici u plati.\nTakođe, upada u oči da je sadašnji scenario sa Krstajićem gotovo identičan onome od pre godinu dana kada je smenjen Slavoljub Muslin. I Muslin je tada dobio otkaz, uprkos ostvarenom cilju i plasmanu na Mundijal. I Krstajić je plasmanom u B Ligu nacija ostvario plan, ali izgleda da je "pao" na istoj stvari - sastavu tima.\nKao što je Muslin tvrdoglavo odbijao da pozove Sergeja Milinkovića-Savića, tako je Krstajić "precrtao" Luku Milivojevića, Matiju Nastasića, Vladimira Stojkovića, Branislava Ivanovića, Duška Tošića....\nOsim toga, konstantno je odbijao da igra sa dva špica, uprkos "pritisku novinara", kao i jasnoj poruci predsednika Kokeze da je ta opcija, sa Prijovićem i Mitrovićem, prava, pogotovo protiv Litvanije ili Rumunije kad imaš igrača više.\nNa kraju, kad je "voda došla do grla", na poluvremenu protiv Litvanije, Krstajić je uveo Prijovića, a epilog je poznat - četiri gola, jedan njegov, plus asistencija...\nKako sad stoje stvari, Srbija će u nove kvalifikacije sa novim selektorom, sa Piksijem ili nekim drugim, recimo Slavišom Jokanovićem ili Aleksandarom Stanojevićem...\nfudbal Slaviša Kokeza mladen krstajić sport


Lokalne vesti - Utorak 22.09.2020 - 12:02\nTreća sednica Skupštine grada, počela je potvrđivanjem mandata Jeleni Stanković, diplomiranoj pravnici iz Vranja na mesto sekretara Skupštine grada.\nTričković imenovan za novog ombudsmana FOTO: vrane.or.rs\nNakon toga, odbornici su usvojili Predlog odluke o pristupanju izradi Plana razvoja grada Vranja za period 2021-2030. godine, koji je obrazložio Dušan Aritonović, načelnik Gradske uprave grada Vranja.\n- Plan razvoja grada je dugoročni dokument razvojnog planiranja koji sadrži pregled i analizu postojećeg stanja, viziju, odnosno željeno stanje i prioritetne ciljeve razvoja koji se žele postići.\nTakođe, obuhvata i pregled odgovarajućih mera u svim oblastima koje su od značaja za razvoj jedinica lokalne samouprave.\nOn mora biti usklađen sa svim relevantnim republičkim i planskim dokumentima donetim na nivou Grada, kao i svim pravnim propisima - rekao je Aritonović.\nU nastavku sednice usvojeni su Predlog odluke o usvajanju izmena i dopuna Generalnog urbanističkog plana, Predlog odluke o izradi druge izmene i dopune Plana generalne regulacije Vranjske Banje, kao i Predlog odluke o dopuni Odluke o pokretanju postupka pribavljanja nepokretnosti u javnu svojinu grada Vranja neposrednom pogodbom.\nUsvojen je i Predlog odluke o određivanju autobuskih stajališta za korišćenje linijskog prevoza putnika na teritoriji grada Vranja i Predlog dopune Programa otuđenja građevinskog zemljišta u javnoj svojini grada Vranja za 2020. godinu.\nTakođe, odbornici su prihvatili i Predlog Programa podrške za sprovođenje poljoprivredne politike i politike ruralnog razvoja za grad Vranje za 2020. godinu, kao i Predlog Programa zaštite, uređenja i korišćenja poljoprivrednog zemljišta u državnoj svojini za 2020. godinu.\nTakođe, usvojen je i Predlog rešenja o razrešenju direktora JP "Uprave Banje” i Predlog rešenja o imenovanju Miloša Džikića diplomiranog ekonomiste iz Vranja na mesto vršioca dužnosti direktora JP "Uprava Banje”.\nNa današnjoj sednici, na mesto lokalnog ombudsmana u narednom četvorogodišnjem mandatu izabran je Marko Tričković, diplomirani pravnik iz Vranja.\nU nastavku sednice na mesto zamenika Gradskog pravobranioca izabrana je Milica Veličković, diplomirani pravnik.\nTakođe, odbornici su usvojili i Predloge rešenja o razrešenju i imenovanju članova školskih odbora pojedinih srednjih škola na teritoriji grada Vranja.


BiH /Iz FUCZ 2 miliona za Patrio Visoko: Krije li se advokat direktora Solaka iza ove firme? / Radio Sarajevo\nFoto: Tačno.net/Prostorije firme Patrio\nBiH / Iz FUCZ 2 miliona za Patrio Visoko: Krije li se advokat direktora Solaka iza ove firme...\n12. 05. 2020. u 21:58:00 Radiosarajevo.ba\nPatrio d.o.o. Visoko u periodu pandemije koronavirusa potpisuje tenderske ugovore sa Federalnom upravom civilne zaštite u vrijednosti preko 2 miliona KM.\nSolak će i tokom suspenzije primati punu plaću\nFahrudin Solak, direktor Ferderalne uprave civilne zaštite i načelnik Federalnog štaba civilne zaštite, i nakon suspenzije primat će punu plaću. Ovo je navedeno u rješenju o preventivnoj suspenziji koje je danas donijela Vlada FBiH, pozivajući se na Zakon o državnoj službi FBiH i presudu Ustavnog suda FBiH iz 2016. godine.\nViše o ovome pročitajte na OVOM LINKU.\nTagovi: Fahrudin Solak Kadrija Kolić Visoko tender ugovor FUCZ koronavirus\nRješenje / Solak će i tokom suspenzije primati punu plaću\nSarajevo / Džindić: Svim radnicima u rudnicima povećanje plata za 230 KM neto


Amerika odobrila prvu mobilnu aplikaciju protiv neželjene trudnoće - CdM\nAmerika odobrila prvu mobilnu aplikaciju protiv neželjene trudnoće\nMobilna aplikacija za zaštitu od neželjenog začeća “Prirodni ciklus” postala je ovog mjeseca prvo digitalno kontraceptivno sredstvo koje je dobilo dozvolu američke Uprave za hranu i lijekove za reklamiranje.\nKako objašnjava agencija AP, ovaj izum funkcioniše tako što žene unose podatke o tjelesnoj temperaturi i prate svoj mjesečni ciklus na aplikaciji, koja koristi algoritam da utvrdi kada su im plodni dani u mjesecu i kada treba da se uzdrže od polnog odnosa bez zaštite, odnosno kada treba da koriste zaštitu.\nTo je u suštini oblik takozvane kontracepcije ritma ili metoda kalendara.\nŠvedski startap koji je izradio aplikaciju kaže da je ona efikasna i omogućava ženama da izbjegnu neželjene efekte uobičajene prilikom korišćenja drugih metoda zaštite, kao što su pilule za kontrolu rađanja.\nMeđutim, izvještaji o neželjenim trudnoćama i istrage vlasti u dvjema evropskim zemljama gdje je aplikacija dobila sertifikat EU 2017. godine, pokrenuli su pitanja u krugovima nadležnim za zdravsteni nadzor da li se aplikacija može reklamirati kao kontracepctivno sredstvo.\nAplikacija “Prirodni ciklus” ima više od 900.000 korisnika, a taj brzi rast za regulatore predstavlja povećani rizik i zabrinjava zdravstvene radnike koji se hvataju u koštac sa posljedicama brzorastućeg tržišta mobilnih i digitalnih aplikacija za zdravlje, prenosi Tanjug.\n“Aplikacije su nevjerovatno popularne i nema ničeg suštinski lošeg u korišćenju hi-tek rješenja kao podrške našem zdravlju”, izjavio je Beki Barbidž, zamjenik izvršnog direktora britanskog Udruženja za planiranje porodice.\nMeđutim, kako je naveo, “zdravstvene mobilne aplikacije su istovremeno prilično neregulisana oblast, tako da se teško mogu odvojiti dobre, odnosno aplikacije zasnovane na dokazima i istraživanjima, od onih loših i nepouzdanih”.\nIpak, odobrenje FDA znači da se “Prirodni ciklus” može reklamirati kao mobilno kontraceptivno sredstvo, što tom “proizvodu” daje prednost na tržištu mobilnih medicinskih aplikacija, koje će do 2025. godine porasti na 11,2 milijarde dolara sa nivoa od 1,4 milijarde dolara iz 2016. godine, navodi kompanija BIS Riserč.\nProizvođač “Prirodnog ciklusa” priznaje da aplikacija nije 100-procentno učinkovita i da neke žene ipak zatrudne iako se do perfekcije pridržavaju uputstava za njeno korišćenje, dodaje AP.\nČudo moderne medicine: Probudila se iz kome poslije 27 godina\nIzvor: Zdrava i prava\nŽivotna promjena, sebe staviti na prvo mjesto\nIzvor: Bloomberg / CdM\nIzraelski naučnici odštampali 3D srce koristeći ćelije pacijenta


Masine u Leoniju radile dok su funkcioneri bili u hali – NovostiDana.rs\nMasine u Leoniju radile dok su funkcioneri bili u hali\nU pogonu Leonija u Nišu „redovno“ se proizvodilo samo prošle subote, kada je pogon, pred brojnim kamerama, svečano pustio u rad predsednik Srbije Aleksandar Vučić, nakon čega su njegove mašine prestale da rade, a hale ostale bez proizvodnih radnika, nezvanično kaže više izvora iz ove nemačke kompanije, kao i žitelji okolnog naselja.\nVučić je ovaj pogon pustio u rad, a nakon toga, na konferenciji za novinare, držeći u ruci svežanj kablova, kazao da je reč o „prvom proizvodu fabrike Leoni u Nišu, koji je malopre izašao iz ove moderne mašine“.\n„U novom pogonu rade ljudi koji ne kukaju, ne žale se i bore se za bolju budućnost svoje dece“, tvrdio je predsednik i dodao da će u toj fabrici biti zaposleno ukupno 2.200 ljudi, a da je čitava investicija vredna 22 miliona evra.\nDržava će subvencionisati otvaranje tih radnih mesta, ali tom prigodom nije saopšteno u kom iznosu.\nRadnici koji su radili za mašinama kazali su novinarima da im je „na poslu- super“, neki su rekli da im je to „prvi posao“, a pojedini da su „još na obuci“.\nPrema nezvaničnim izvorima, nakon odlaska visokih državnih zvaničnika u pogonu su ostali samo radnici obezbeđenja.\nNa fabričkoj lokaciji juče su se mogli videti građevinski radnici, kao i mašine, pošto je u subotu „pušten u rad“ samo prvi pogon, površine 6.000 kvadarata, a još uvek se gradi preostali deo kompleksa, koji će imati ukupno 22.000 kvadrata.\nStanovnici obližnjeg naselja kažu da na fabričkoj lokaciji uglavnom i viđaju samo građevinske radnike, a da su proizvodni radnici „dovedeni“ samo na dan kada je predsednik prvi pogon puštao u rad.\nKompanija Leoni je za Danas saopštila da su i danas u pogonu u Nišu „radili naši zaposleni na poslovima u proizvodnom procesu“ koji su bili za mašinama u vreme predsednikove posete.\nOna je navela da je broj uposlenih u niškom pogonu na dnevnom nivou „između 10 i 50 radnika“, bez navođenja da li među njima ima i proizvodnih radnika.\nOvaj pogon „od 1. jula svakodnevno radi na aktivnostima instalacije proizvodne opreme, mašina i održavanja proizvodnog procesa“.\nU toku je „validacija proizvodnog procesa“, a zaposleni u novom pogonu „nastavljaju sa obukama i svakodnevnim poslom“, rečeno je u kompaniji.\nLeoni je došao u Srbiju 2009. godine, a ima fabrike u Prokuplju i u Malošištu, kraj Doljevca.\nPrema dostupnim podacima, država Srbija je ovoj nemačkoj kompaniji za zapošljavanje novih radnika odobrila suvencije od više od 31 milion evra.\nPredsednik Srbije je 29. jula, puštajući nišku fabriku Leonija rad, u rukama držao test kabl, a ne „prvi proizvod“ ove fabrike namenjen tržištu, kako se moglo zaključiti.\nU odgovoru kompanije Leoni našem listu navodi se da je tog dana „u novoj fabrici proizveden prvi test kabl na osnovu specifikacije kupca, kompanije BMW“.\nPovezanoLeoni, NOVOSTI DANA\nSAUČEŠĆE PORODICI RMUŠ, NADLEŽNIMA PITANJA


Napredak i Trajal ispali iz Omladinske lige Srbije - KruševacGrad\nElitno društvo omladinskih fudbalskih ekipa napustila su oba kruševačka predstavnika. Za Trajal je to odavno bilo izvesno, ali su se mladi fudbaleri Napretka do kraja borili za očuvanje statusa\nDo opstanka je ekipu Napretka delila pobeda u poslednjem kolu u kome je gostovala već otpisanom Radničkom iz Novog Beograda. Na kraju je, međutim, bilo 1:0 za domaći tim, a gol odluke postigao je Jovanović na samom isteku prvog poluvremena. Kruševljani su, na žalost, stvorili malo prilika, čak je ekipa Radničkog bila bliža bar još jednom golu, tako da je možda i lako ispuštena poslednja prilika za opstanak u društvu najboljih omladinskih timova.\nNa kraju su fudbaleri Napretka sezonu završili na 15 mestu u konkurenciji 20 ekipa. U toku prvenstva zabeležili su 11 pobeda, 10 remija i 17 poreza, odnosno osvoili ukupno 43 boda.\nTrajal se od sezone oprostio porazom u Novom Sadu od Vojvodine sa 4:1. Neočekivano je poveo preko Uroša Stevića, ali je to i bilo sve što je uspeo da uradi protiv protivnika koji je meč odigrao sa više kadeta.\nU izrazito lošoj sezoni, „gumari“ su zabeležili smo tri pobeda u 38 kola i sa 13 bodova bili poslednji na tabeli.\nPrvenstvo je osvojila Crvena zvezda, ispred drugoplasiranog Partizana, dok se osim Napretka i Trajala u niži rang sele još i dve ekipe Radničkog, iz Novog Beograda i Niša, beogradski Internacoional i RFK Novi Sad 1921.\n16.06.2021 0 329\n13.06.2021 0 150\n12.06.2021 0 313\n10.06.2021 0 157\nNa Roda Kupu sedam odličja karatistima Napretka\n08.06.2021 0 229\nNapredak kreće na pripreme, Đuričić ostaje trener\n08.06.2021 0 284\n20. juna 2021., 20:02


BiH jedina u regiji krši Privremeni sporazum s EU | Politika | DW | 23.02.2011\nBiH jedina u regiji krši Privremeni sporazum s EU\nVanjsko-politička inicijativa BiH u godišnjem izvještaju o procesu evropskih integracija konstatira da je ključ problema u procesu EU integracija neodgovornost izabranih zvaničnika.\nKljučna neodgovornost političara\nNa drastične primjere kršenja Privremenog sporazuma BiH sa EU ukazao je otpravnik poslova delegacije EU u BiH Boris Iarochevitch. "Jasno je da BiH ima sporazum sa EU i očito je da tu ima puno problema. Prvi je slučaj 'Sejdić-Finci', a tu je i Zakon o državnoj pomoći koji je trebao biti donesen još jula 2010. godine", kazao je Iarochevitch.\nI nemogućnost uspostave vlasti nakon oktobarskih izbora otežava ispunjavanje obaveza iz Privremenog sporazuma. "Ono što je također važno jeste da buduća vlada bude zasnovana na čvrstom programu, a ne samo na brojanju glasova i određivanju većine. Taj program mora biti zasnovan na evropskoj agendi", rekao je zvaničnik EU.\nPozitivan primjer - liberalizacija viznog režima\nU izvještaju Vanjsko-političke inicijative istaknuti su i pozitivni aspekti Sporazuma, poput liberalizacije viznog režima. Članica Evropskog parlamenta Tanja Fajon kaže da BiH i njeni građani za sada ne krše odredbe iz Mape puta.\n"Mislim da su građani BiH bili dobro informirani, da znaju za sva ograničenja slobode kretanja i da neće biti nekog crnog scenarija. Vjerujem da će građani BiH i dalje poštovati pravila Mape puta. Za sada nema nijedne kritike na račun BiH", rekla je Tanja Fajon.\nTanja Fajon, liberalizacija viznog režima pozitivan primjer\n"BiH se sada suočava sa drugim problemima", kazala je Tanja Fajon podsjećajući na probleme u formiranju vlasti u ovoj zemlji. "Nadam se da će odgovorni političari učiniti sve kako bi BiH išla dalje. Ova zemlja već nekoliko godina ne napreduje, a nakon ukidanja viza nije se puno toga desilo", dodala je Fajon.\nPesimistične procjene i za narednu godinu\nKopredsjednik Igmanske inicijative Vehid Šehić tvrdi da su "politička neodgovornost izabranih zvaničnika i nemogućnost sankcioniranja nadležnih ključni problemi u procesu ispunjavanja obaveza iz Privremenog sporazuma".\n"Ono što meni posebno smeta su izvještaji iz EU i Evropske komisije u kojima se govori o izvjesnom napretku. Tvrdim da napretka nema i razumijem što oni žele nešto pozitivno reći u tim izvještajima jer oni to rade radi sebe, opravdavajući svoju ulogu ovdje, a ne radi BiH", kazao je Šehić.\nVanjsko-politička inicijativa BiH u svom izvještaju također konstatira da će kršenja Privremenog sporazuma biti i u narednoj godini ukoliko ne dođe do dramatične promjene političkog kursa, a posljedice bi prvo osjetili građani BiH.


Otvorena IV mećunarodna naučno-stručna konferencija 'BeKMen 2018.'\nIzvor: Lokalne novine | Obrenovac, 11.10.2018.\nGlavne teme skupa - poplave i migrantska kriza\nDanas je u velikoj sali Sportsko-kulturnog centra ”Obrenovac” otvorena IV mećunarodna naučno-stručna konferencija ”Bezbednost i krizni menadžment – teorija i praksa (BeKMen 2018.) Bezbednost za budućnost 2018″.\nKonferencija će trajati dva dana, a u njoj učestvuju predstavnici Slovenije, Hrvatske, Makedonije, Crne Gore, Bosne i Hercegevine, ali i republički, gradski i lokalni akteri zaduženi za oblast bezbednosti.\nPredsednik Gradske opštine Obrenovac, Miroslav Čučković je, obraćajući se na konferenciji, izrazio zadovoljstvo što se konferencija održava u Obrenovcu i poželeo svim učesnicima i gostima uspešan rad i prijatnu posetu Obrenovcu. On je istakao da je Obrenovac posebno zainteresovan za dve izuzetno kritične situacije od kojih je jedna poplava, a druga migrantska kriza i izrazio nadu da će konferencija dati odgovore na pitanja u vezi ovih problema.\nKonferencija predstavlja forum za prezentovanje novih naučnih rezultata, razvojnih istraživanja i primena u oblasti bezbednosti i kriznog menadžmenta. Na konferenciji se saopštavaju i diskutuju radovi sa rezultatima istraživanja koja se odnose na sve aspekte bezbednosti i kriznog menadžmenta. Veoma značajan aspekt rada konferencije jeste i izlaganje radova nastalih na osnovu realnih problema u praksi.\nTokom trajanja konferencije će u holu Sportsko kulturnog centra ”Obrenovac” biti postavljena izložba naoružanja Srpske vojske iz perioda velikog rata, izložba opreme i uređaja vatrogasaca iz 18. veka kao i izložba kapaciteta, opreme i uređaja subjekata u oblasti bezbednosti.\nUčesnici konferencije imaće priliku da, pored teorijske obuke, prisustvuju i praktičnim i pokaznim vežbama. Cilj konferencije je podizanje oblasti zaštite i bezbednosti na veći nivo, kroz razmenu najnovijih ideja i rešenja.


Tajna Radulovićevog kofera teškog 25 kilograma\nU beloj torbici s kojom se Slobodan Radulović (69) u subotu, posle osam godina bekstva, pojavio na izlasku iz aviona na beogradskom aerodromu bili su putni list i lekovi za pritisak i za smirenje.\nIma ozbiljne zdravstvene probleme: Slobodan Radulović na aerodromu\nMeđutim, u koferu od 25 kilograma, koji su sa aerodromske trake preuzeli pripadnici BIA pre nego što su Radulovića sproveli do beogradske policije, pored njegove garderobe bila je i dokumentacija vezana za preuzimanje „C marketa“, saznaje „Blic“. Dokumenta koje je Radulović doneo sa sobom predata su njegovom advokatu Marku Kljajeviću. U nekoliko ranijih izjava, Radulović je tvrdio da su u pitanju dokumenta s kojima planira da dokaže da iza pljačke „C marketa“ stoji Miroslav Mišković. Da li je to tako, juče je bilo nemoguće saznati od advokata Kljajevića jer je njegov mobilni telefon bio nedostupan. I torbica i kofer sa stvarima prebačeni su u Centralni zatvor, a lekovi su predati medicinskom osoblju zatvorske bolnice.\n- Agenti BIA su s Radulovićem bili u avionu. Vezanih ruku, Radulović je najpre sproveden u beogradsku policiju, gde je izvršena njegova identifikacija. Radulović nije imao pasoš jer mu je on istekao dok je bio u bekstvu osam godina. Došao je s putnim listom, uzeti su mu otisci prstiju i zatim je upućen u bolnicu Centralnog zatvora - kaže naš izvor.\nI u beogradskoj policiji i u Centralnom zatvoru kažu da Radulović izgleda veoma loše i da je evidentno da je bolestan.\n- On je saslušan pred Krivičnim vanpretresnim većem, koje mu je odredilo pritvor. Međutim, zbog očigledno lošeg zdravstvenog stanja on je prebačen u zatvorsku bolnicu, gde je smešten na interno odeljenje. Pregledan je, određena mu je terapija i pod kontrolom je - kažu u Upravi za izvršenje krivičnih sankcija.\nRadulović, kako kaže naš izvor, prima lekove koje je doneo sa sobom zbog problema sa srcem, odnosno hipertenzije. Radulović ima i ozbiljnije zdravstvene probleme, odnosno kancer zbog kojeg je moguće da bude prebačen i u neku javnu medicinsku ustanovu.\nBivši Radulovićev advokat Vladimir Horovic kaže da njegovom nekadašnjem klijentu nije trebalo da bude određen pritvor. Radulović je u decembru 2012. u odsustvu osuđen na pet godina zatvora u aferi „stečajna mafija“.\n- Na tu kaznu, Radulović nije osuđen zbog radnji počinjenih oko „C marketa“, već zbog primanja mita u drugom procesu. Predmet je preuzeo advokat Kljajević i verujem da će on dobro uraditi svoj posao - kaže Horovic.\n"IZNOVA SMO SE VRAĆALI NA NASIP U POTRAZI ZA JELENOM" Na suđenju Marjanoviću svedočio njegov brat Miloš


Pobedom muške reprezentacije nad Slovenijom (3:1) u finalu u Parizu, Srbija je objedinila titule prvaka Evrope u obe konkurencije i pokazala da nema premca na "Starom kontinentu" u odbojci.\nNepunih mesec dana od odbrane zlata odbojkašica u Ankari, na krov Evrope popeli su se i izabranici Slobodana Kovača i to u situaciji kada je malo ko očekivao, posebno u polufinalu jer je rival bila Francuska uz pomoć 15.000 navijača u >> Pročitaj celu vest na sajtu Radio Televizija Vojvodine << pariskom Bersiju.\n"Ugledali smo se na devojke, koje su uvek zlatne i reper kako treba da ih sledimo. Čestitam i njima, svaka čast za srpsku odbojku. Nadam se da će još mnogo dece zbog nas da počne da trenira", "poentirao" je Jovović, iako je zadužen za asistiranje.\nA onda, godinu dana kasnije, napad na odbranu zlata - devojke na domaćem terenu u Beogradu uz vetar u leđa sa tribina, a muškarci sa oreolom favorita jer šampionima takva uloga pripada.\nKurir: DOBRODOŠLI U ZEMLJU ODBOJKE! Srbija ponovo ima DUPLU KRUNU: Sledili smo devojke, one su naš zlatni reper\nProslavljeni reprezentativac pokorio Evropu i sa trenerske klupe...Za samo nekoliko nedelja uspeo je Slobodan Kovač da od srpskih odbojkaša, koji su izgubili bitku na kvalifikacionom olimpijskom turniru od Italije, stvori moćnu velesilu i osvoji Evropsko prvenstvo u Francuskoj...Pobedom nad Slovenijom...


U Štutgartu obeležen Dan i slava Republike Srpske – RASEJANJE.info\nU Štutgartu obeležen Dan i slava Republike Srpske\nMinistar Petar Đokić pali sveću\nPredstavništvo Republike Srpske u Štutgartu organizovalo je nedavno proslavu Dana i slava Republike Srpske. Ovo je jedino predstavništvo Republike Srpske u svetu koje obeležava ovaj značajni datum od samog nastanka Republike Srpske. Na čelu predstavništva se pune tri decenije nalazi Mićo Ćetković. Ovogodišnje obeležavanje Dana i slave Republike Srpske je zbog važećih aktuelnih epidemioloških propisa u nemačkoj pokrajini Baden-Virtemberg moralo biti skromno i sa maksimalnim brojem od 30 osoba u prostoriji, što nije bilo ni približiti broju od oko 1000 osoba, koje se godinama okupljalo na proslavi. S toga se, svi nadaju, da će se već od naredne godine moći vratiti starom načinu obeležavanja Dana i slave RS uz sve one koji žele da u Štutgartu budu na proslavi.\nKao i svih prethodnih godina predstavnici Vlade R. Srpske su bili prisutni. Ovoga puta tu su bili Zlatan Klokić, ministar za evropske integracije i međunarodnu saradnji u vladi RS, kao i Petar Đokić, ministar energetike i rudarstva u vladi RS. Oni su česti gosti u Štutgartu na proslavama, ali i na zaključivanju bitnih poslova za Republiku Srpsku.\nProtojerej Stanko Rakić i ministar Đokić\nPrisutni u prostorijama društva Morava i pozdravni govor Miće Ćetkovića\nDomaćini ovoga puta su bili članovi udruženja Morava iz Štutgarta. Oni su, u svom maniru, pripremili veliku količinu hrane i pića za goste. Ministar Đokić ih je pohvalio, a posebno osnivača i prvu i dugogodišnju predsednicu Morave Veru Gregović, koja je uvek bila veliki domaćin i pravi čovek i koja je godinama sve ljude u Predstavništvu RS uvek dočekivala domaćinski i to na najvišem mogućem nivou.\nProtojerej Stanko Rakić prerezao je slavski kolač i osveštao slavska znamenja a među prisutnima je pored generalnog konzula R. Srbije u Štutgartu Dragana Dimitrijevića sa saradnicima bio i generalni konzul R Srbije u Minhenu Božidar Vučurević (inače devet godine generalni konzul R. Srbije u Štutgartu). Takođe tu je bio i nemački političar Štefan Kauman, zatim predsednik Saveza Srba u Nemačkoj Saša Ivanović, predsednik crkvenog odbora u Štutgartu Miki Glušić, ugledni privrednici R Srpske koje žive na teritoriji Baden- Virtemberga….\nZa dobro raspoloženje bio je zadužen estradni umetnik Ćira. Pored lepih čestitki Republici Srpskoj i želji da bude dugovečna svi prisutni su poželeli da se narednih godina slavi, kao i ranije, masivnije i bez ograničenja.\nVredni Moravci koji su bili ovogodišnji domaćini Dana i slave RS u Štutgartu\n← Sećanje na Persidu Šumanović, majku Save Šumanovića\nDanas se obeležava međunarodni Dan maternjeg jezika →\n07.01.2020 08.01.2020 Katarina\nKolumna dr Marka Lopušine: „Imamo li visoku svest o srpskom nacionalnom biću?“\nDragi čitaoci, srećne Vaskršnje praznike i dobro zdravlje želi vam redakcija portala Rasejanje. Info\n28.04.2019 29.04.2019 Katarina


BOGAT program JUBILARNOG izdanja FESTIVALA KARUSEL - PressLider.rs\n19. juna 2018. Marina Trmčić\t0 Comments "Deset od deset", Čačak, festival Karusel\nČačak – Jubilarno DESETO izdanje Festivala ambijentalne i etno muzike Karusel ove godine pod sloganom „Deset od deset“ održava se od 16. jula do 06. avgusta.\nBiće četnaest programskih večeri na više lokacija. Premijera dokumentarnog filma o Karuselu, „Deset od deset“ očekuje nas u predfestivalskom programu 13. jula u velikoj sali Doma kulture u 20 časova. Prvi koncert nas očekuje u ponedeljak 16. jula na starom mestu – dvorište UG „Nadežde Petrović“.\nTri premijerna izvođača i dobro poznato lice KEZZ. Nedelju dana kasnije selimo se u novi prostor, do sada rezervisan samo za muzičke radionice, dvorište Narodnog muzeja. Na velikoj bini, očekuju nas izvođači koji su obeležili tokom godina Karusel: Ethno Jazz Orchestra i Kralj Čačka, a tu su i gosti iz Holandije Kuhn Fu.\nPonovo se vraćamo u dvorište UG „Nadežde Petrović“ 30. jula, sa tri izuzetna izvođača: Jasna Jovićević Sextet, dobitnik Gremija Cedric Hanriot Trio iz Francuske i sjajni Atma Mundi Ensemble iz Rijeke. Na istom mestu nas očekuje i završetak festivala 6. avgusta sa starim poznanicima, sastavom Eyot iz Niša, gostima iz Švajcarske Ethnic Transe Duo i odličnim mladim rock sastavom iz Beograda, Organizam.\nTu su i drugi programi: NUMA FEST predstavlja Neru Beljanski (Moraitika) iz Novog Sada na solistističkom koncertu 26. jula, očekuju nas standardne muzičke radionice, nova fotografska izložba Aleksandra Alempijevića i naravno Karusel u gostima, po peti put u Gornjem Milanovcu. Puno kvalitetne muzike najrazličitijih žanrova: world music, jazz na sto načina, eksperimentalna, , ambijentalna muzika i novi rock. U slučaju kiše, ove godine se selimo u veliku salu Doma kulture.\n← OBAVEŠTENJE za vlasnike PRIVATNOG smeštaja na Zlatiboru\nProglašena vanredna situacija na delu teritorije grada Čačka →


Sa druge strane ne smatra da fudbal u Srbiji tako gubi pošto su klubovi iz Superlige inkasirali sedam miliona evra od Zvezdinih uspeha u Evropi.\nPravilo Fudbalskog saveza Srbije glasi da u protokolu za jednu utakmicu tim može da ima najviše četiri strana fudbalera. U to se u Crvenoj zvezdi ne računaju recimo Degenek i Marin koji pored stranih imaju i srpske papire, ali problem dolazi kod onih "pravih stranaca".\n- Srbija je potpisnik Sporazuma o stabilizaciji i pridruživanju, što znači da naši igrači nisu stranci u Evropskoj uniji. Fudbalski savez Srbije je doneo jedan diskriminatorski akt koji poništava Sporazum o stabilizaciji i pridruživanju, gde proglašava igrače iz Evropske unije strancima. Crvena zvezda će uraditi sve da se zakon i propisi poštuju, ranije je bilo dozvoljeno šest stranaca, nakon toga je rukovodstvo Fudbalskog saveza Srbije taj broj smanjilo na četiri, iako je Crvena zvezda i tada imala mnogo stranaca. To je takođe bio udar na Crvenu zvezdu koji Partizan sad ne pominje, rekao je Zvezdan Terzić.\nTakvom politikom FSS, crveno-beli smatraju da ne bi bili konkurentni u takmičenjima pod okriljem UEFA.\n- Crvena zvezda smatra da to nije uskladu sa interesima srpskog fudbala, jer Crvena zvezda ne može da bude konkurentna klubovima kao što su Ollimpijakos, Bajern ili Totenhem koji poseduju po devet stranaca, ako poseduje četiri strana igrača. Javnost očekuje velike uspehe, samo sa domaćim igračima to je nemoguće ostvariti. Bajern kao ogroman klub protiv nas je imao osam stranaca i tri domaća igrača, zato to smatram nesportskim i nerezonskim potezom i učinićemo sve da se to otkloni.\nDirektor kluba iz Ljutice Bogdana naglasio je da od dobrih igara Zvezde u Evropi profitiraju i ostali domaći klubovi.\n- Zbog svih uspeha Crvene zvezde u Evropi, svi klubovi u Superligi dobili su 3.5 miliona evra i prošle i ove godine. Sedam miliona evra podeljeno je među klubovima u Superligi Srbije zbog uspeha Crvene zvezde u Evropi, a zasigurno te uspehe Crvene zvezda ne bi postigla bez stranaca u timu. Videli ste koliko stranca igra u Kopenhagenu, Jang Bojsu i ostalim klubovima protiv kojih smo igrali. Globalizacija je učinila to da su se izbrisale granice, pogotovo u evropskim zemljama, a Srbija i dalje robuje konzervativnim propisima, sa kojima se ne može napred, zaključio je Terzić.


Ovo je osumnjičeni za ubistvo devojke (27) u Vranju, policija traži informacije od građana | Bujanovačke\nPočetna HRONIKA Ovo je osumnjičeni za ubistvo devojke (27) u Vranju, policija traži informacije od građana\nBujanovačke21. feb 2021.HRONIKA, NASLOVNA0\nBujanovac, Vranje, 21. februar 2021. Policija poziva građane da se, ukoliko imaju bilo kakva saznanja o osumnjičenom muškarcu sa fotografije, jave u najbližu policijsku stanicu.\n„Pripadnici Policijske uprave u Vranju intenzivno tragaju za M. S. (1974) iz Vranja zbog postojanja osnova sumnje da je 20. februara ove godine izvršio krivično delo ubistvo“, kaže se u saopštenju MUP-a.\nOn je osumnjičen za ubistvo Vranjanke (27) koje je počinjeno u subotu (20. februar) oko 18 časova kod OMV pumpe, u blizini Glavne autobuske stanice u Vranju, a već je ranije osuđivan za ubistvo, kao i za pokušaj ubistva, javlja Vranjenews.\nPrevious PostKo je ubica iz Vranja za kojim policija još uvek traga Next PostOtkriveno 12 migranata u tovaru mandarina\nNa današnji dan pre 18 godina ubijen premijer Đinđić


Kongres SAD „prijavio“ Vučića Bajdenu zbog korupcije, Pinka i Telekoma - Leutar.net\n6. novembra 2021. LEUTAR Srbija, Vijesti 0\n“Nažalost, sloboda medija je dostigla novu najnižu tačku u Srbiji. Reporteri bez granica su istakli da je Srbija zemlja u kojoj su novinari gotovo svakodnevno izloženi napadima, koji najčešće dolaze od vladajuće elite i provladinih medija. Takođe je jasno da provladini mediji razvijaju i da su u obostrano korisnom odnosu sa vlašću u Srbiji. Kao jedan eklatantan primer je RTV Pink, najveći privatni emiter u Srbiji, koji je dobio najmanje 7 miliona evra državnih kredita između 2014. i 2016. godine. Sledeće godine, kada se predsednik Vučić kandidovao za predsednika, RTV Pink je njegovoj kampanji obezbedila znatno više vremena, nego svim ostalim kandidatima zajedno. Čak su i poslovi mreže Telekom u većinskom državnom vlasništvu obavijeni velom tajne”, poručuju kongresmeni.


Karadžić osporava tvrdnje svedoka o zlostavljanju | Institute for War and Peace Reporting\nKaradžić osporava tvrdnje svedoka o zlostavljanju\nKaradžić negira svedočenje o ponižavajućem incidentu u zatvoru bosanskih Srba.\nPiše: Rachel Irwin iz Haga (TU br. 682, 4. mart 2011.)\nRadovan Karadžić je pred Haškim tribunalom ove sedmice osporavao tvrdnju svedoka da je jedan Bošnjk bio prisiljen na seksualni odnos s drugim zatočenikom u vreme dok su obojica boravili u zatvorskom objektu bosanskoh Srba.\nSvedok optužbe Mehmed Musić izjavio je da je gotovo šest meseci proveo zatočen na različitim lokacijama nakon što su njegovo selo, koje se nalazi nadomak Hadžića, u maju 1992. zauzeli bosanski Srbi. Prema sažetku njegovog iskaza koji su naglas pročitali tužioci, Musić je u pritvoru bio „tučen i ponižavan“, a svedočio je i tome da je jedan zatvorenik bio prisiljen „da stavi svoja usta na penis drugog čoveka“.\nTokom unakrsnog ispitivanja, Karadžić je pitao zbog čega Musić – koji je pred Haškim tribunalom već svedočio dva puta – navodno seksualno zlostavljanje nije spomenuo i u svojim ranijim iskazima.\n„Na svedočenju 1993. godine, kada Vam je pamćenje po logici stvari bilo bolje, nijednom niste spomenuli taj događaj“, konstatovao je Karadžić.\n„Postojale su neke stvari zbog kojih sam se osećao nelagodno i koje nisam pomenuo u svom iskazu“, odgovorio je Musić.\nKaradžić je primetio da ni u kasnijim iskazima svedok nije pominjao ime zatočenika koji je navodno bio prisiljen na seksualni čin. Okrivljeni je potom postavio pitanje da li je Musiću iko „sugerisao“ da doda i ovaj incident u svoj iskaz.\n„Na to me je nagnala [moja] čista savest, jer još uvek povremeno viđam tu osobu, a možda mi je i više nelagodno zbog čitave te stvari nego njemu“. odgovorio je svedok.\n„Znate li da se nekoliko stvari ponavljaju u iskazima mnogih [svedoka] . . . čini se da od zatvora Abu Graib [u Iraku], pa do onog u Hadžićima, uvek postoji neko ko bi želeo da se poigra sa ljudskim genitalijama“, primetio je Karadžić.\n„Kako je moguće da nam svi govorite jednu te istu priču?“, upitao je okrivljeni.\n„Nisam iznenađen Vašim lažima“, odgovorio je odsečno svedok.\n„Vi u svojoj dopunjenoj izjavi opisujete jednu drastičnu scenu, koju 1993. niste ni spomenuli“, kazao je Karadžić.\n„Ja sam se zakleo i stojim iza svega što sam izjavio“, uporan je bio Musić.\nKaradžić je u jednom trenutku primetio kako „omiljeni svedoci“ tužilaštva imaju pamćenje koje vremenom postaje „sve bolje i bolje“.\n„To je potpuno neprihvatljiva izjava“, kazao je predsedavajući sudija O-Gon Kvon (O-Gon Kwon).\nTužioci tvrde da je Karadžić, koji je u periodu od 1992. do 1996. bio predsednik samoproglašene Republike Srpske (RS), odgovoran za zločine genocida, progona, istrebljenja, ubijanja i prisilnog raseljavanja, koji su „doprineli ostvarivanju cilja – trajnog raseljavanja bosanskih Muslimana i bosanskih Hrvata sa teritorije na koju su polagali pravo bosanski Srbi“.\nKaradžić je optužen i da je planirao i nadzirao opsadu Sarajeva, koja je trajala 44 meseca i u kojoj je poginulo skoro 12,000 ljudi, kao i masakr koji je u julu 1995. počinjen nad 8,000 muškaraca i dečaka u Srebrenici. Uhapšen je u Beogradu, jula 2008., nakon što je 13 godina proveo u bekstvu, a na sudu se brani samostalno.\nTokom unakrsnog ispitivanja, Karadžić je od svedoka zatražio da pojasni koja je to paravojna jedinica došla u sportsko-kulturni centar u Hadžićima u vreme dok je Musić boravio tamo.\nMusić je u jednom svom iskazu te vojnike identifikovao kao „Arkanovce“ – čiji je navodni komandant bio pokojni Željko Ražnatović – dok je u drugom iskazu rekao da se radilo o „Šešeljevcima“ – koje je navodno predvodio srbijanski političar Vojislav Šešelj, kome se trenutno sudi pred Tribunalom.\nMusić je tužiocima prethodno rekao da su se ti ljudi predstavili kao Šešeljevci, ali da su zatvorski stražari tvrdili da zapravo pripadaju Arkanovim snagama.\n„Dakle, Vi ne znate ko su bili ti ljudi?“, pitao je Karadžić.\n„Ja sam ih doživeo kao agresore“, odgovorio je Musić. „Nije mi bilo važno da li su to Arkanovi ili Šešeljevi [ljudi], bila je to ista bagra.“\nMusić je prilikom svedočenja delovao krajnje uzrujano, a sa okrivljenim je razmenio i nekoliko oštrijih replika.\nKada mu se Karadžić obratio sa „gospodine“, Musić se naljutio.\n„Nemojte mi se obraćati sa ’gospodine’ – ja sam za Vas balija“, kazao je on, upotrebljavajući pogrdan izraz za bosanske Muslimane.\n„Jeste li ikada čuli da ja koristim reč ’balija’?“, pitao je Karadžić.\n„Čuo sam mnoge Vaše laži“, kazao je Musić. „Mene su ponižavali Vaši ljudi.“\nSvedok je rekao i da je pre izbijanja rata Karadžića u više navrata video u Hadžićima kako „popravlja svoj auto“.\n„Bio je to trik, kako ljudi ne bi shvatili da je dolazio iz drugih razloga“, kazao je Musić tužiocima.\nNa Karadžićevo pitanje svedoku zbog čega to nije pominjao u svojim ranijim iskazima, Musić je odgovorio kako „nije osećao potrebu.\n„Nadao sam se da ćete umreti. Moram reći da sam veoma srećan što Vas vidim ovde i da se nadam da ćete završiti kao Vaš mentor, gospodin [Slobodan] Milošević.“\nMilošević je bio predsednik Srbije, a preminuo je u zatvoru pre okončanja procesa koji je bio vođen protiv njega.\n„A šta ako bih ja rekao da nikada nisam bio u Hadžićima?“, pitao je Karadžić.\n„[Kazao bih] Vam da lažete“, odgovorio je Musić. „Naši ljudi su Vas pratili.“\nNa Karadžićevo pitanje da li je to bilo zakonito, Musić je odgovorio kako „nije zakonito ni silovati, pljačkati i otimati“.\n„Želim Vam sve najbolje“, naglasio je Karadžić na kraju ispitivanja. „Jasno mi je zbog čega ste omiljeni svedok.“\n„A Vi niste omiljeni u mom narodu“, uzvratio je Musić. „Vi ste najveći agresor posle Hitlera.“\nPored Musića, ove sedmice je svedočio i Eset Muračević, koji je rekao da su ga bosanski Srbi pritvorili i koristili kao živi štit. Nekadašnji funkcioner Karadžićeve stranke, Nedeljko Prstojević, takođe je počeo da svedoči, a nastaviće i naredne sedmice.\nTRI Issue 682\n(Međunarodna pravda/MKSJ: dec 2010/jan 2011)\nOkončano najduže suđenje pred Tribunalom\nZvaničnik UN-a govori o egzodusu iz Žepe\nStanišiću odbijen zahtev za privremeno oslobađanje\nDahau ljude iz BiH podučava sećanju


Socijalisti i Jedinstvena Srbija predali izbornu listu\nsreda, 27 januara 2021\nVUČIĆ: U maju i novembru po 30 evra svima, penzionerima još 50 evra\nOGLAS ZA POSAO: VESPA BAR traži osoblje\nMolotovljev koktel bačen u dvorište nasilnika iz Popovca\nSvetosavska nagrada OŠ “Učitelj Tasa”\nDozeri za škole, vrtiće i ambulante\nZa dan Svetog Save prvacima pokloni, školama donacije\nDoljevčani od danas prijavljuju štetu od poplava\nJakov Sistem – LIDER na tržištu\nUranium 238 Moja priča (VIDEO)\nPočetak/Stare vesti/Izbori 2016/Socijalisti i Jedinstvena Srbija predali izbornu listu\nNiške Vesti 19. marta 2016.\nKoalicija Socijalističke partije Srbije i Jedinstvene srbije predala je izbornu listu za odbornike u gradskoj skupštini. Lista nosi naziv „Ivica Dačić – Socijalistička partija Srbije (SPS), Jedinstvena Srbija (JS)”. Ako GIK potvrdi listu, na glasačkom listiću za niški parlament oni će biti na 4. mestu.\nPrvi na listi je član Predsedništva SPS i aktuelni predsednik Skupštine Grada Mile Ilić, koji kaže da među kandidatima za odbornike ima “još dosta uglednih niških intelektualaca i prepoznatljivih Nišlija iz raznih sfera društvenog života”.\nŽarko Ranković je nosilac liste ove stranke u Medijani, dok će prvi na listi SPS u Paliluli biti aktuelni većnik Srđan Vasković, u Crvenom Krstu Živomir Jovanović, donedavni načelnik Školske uprave u Nišu. U Panteleju je prvi na listi aktuelni predsednik opštine Srđan Savić.\nLista za Nišku Banju još nije sastavljena i više informacija o SPS u toj Opštini znaće se u narednom periodu.\nOd izbora 2008. SPS je u koaliciji sa Jedinstvenom Srbijom Dragana Markovića Palme. Tako je i ovog puta, a lider ove stranke u Nišu Božidar Ilić, kaže da očekuje i 30% bolji rezultat u odnosu na prošle izbore.\ngradska skupština izbori izborna lista JS Odbornici SPS\nOdbornicima sa invaliditetom biće obezbeđena sredstva za pomoć personalnog asistenta\nMinistar Novica Tončev dobio zaduženje\nJavno-privatno partnerstvo za održavanje gradskog osvetljenja izazvalo veliku raspravu među odbornicima\nModernizacija rada Skupštine grada Niša\nAnonimni na Niš dobija još jedan „Lidl“\nCile mile na Niš dobija još jedan „Lidl“


RTCG - Radio Televizija Crne Gore - Nacionalni javni servis :: Društvo :: Počela da radi linija za pakovanje meda\nKUĆA MEDA 17. 04. 2019. 13:28 >> 13:29 0\nKako je saopšteno iz Ministarstva poljoprivrede puštanjem u rad linije z apakovanje meda stvorene su pretpostavke da se na tržištu, posebno turističkom, nađe kvalitetan crnogorski med, upakovan na jedinstven način, u moderno dizajniranoj ambalaži, kao prepoznatljiv crnogorski proizvod.\n"Instaliranjem linije za pakovanje meda zaokružen je proces planiranih prerađivačko - proizvodnih sistema u Kući meda. U prethodnom periodu, nabavljena je i uveliko radi oprema za sterilizaciju i preradu voska, oprema za proizvodnju invertnog sirupa i linija za proizvodnju pogača, čime se značajno doprinijelo podizanju kvaliteta pčelarenja i unapređenju pčelarstva u Crnoj Gori", navodi se u saopštenju.\nLiniju za punjenje i pakovanje meda zvanično je pustio u rad potpredsjednik Vlade i ministar poljoprivrede i ruralnog razvoja Milutin Simović, zajedno sa predstavnicima Saveza pčelarskih organizacija Crne Gore. Događaju je prisustvovala i predsjednica Opštine Danilovgrad Zorica Kovačević.\nSimović je izrazio je zadovoljstvo zbog novog značajnog iskoraka u razvoju crnogorskog pčelarstva, kao i dosadašnjih rezultata postignutih u partnerstvu sa crnogorskim pčelarima.\n"Svaki susret sa vrijednim pčelarima je novo ohrabrenje i nova odgovornost. Ohrabrenje zbog vidljivih, konkretnih rezultata koje ostvarujemo u partnerskoj saradnji, i odgovornost da dogovaramo i realizujemo nove razvojne iskorake", poručio je Simović.\nSimović se sastao sa predstavnicima Upravnog odbora Saveza pčelarskih organizacija.\n"Odgovornost koju zajedno preuzimamo nakon sastanka je realizacija nekoliko važnih projekata. Prije svega, izrada Atlasa medonosnog bilja, kao osnove za dalji razvoj crnogorskog pčelarstva, posebno sa aspekta stvaranja dodate vrijednosti, kroz zaštitu oznaka kvaliteta. Takođe, treba nastaviti izradu Studije o strukturi proizvodnje meda, a sve to da bude osnova za Nacionalni pčelarski program", kazao je Simović.\nSimović je najavio da će uskoro biti završena realizacija projekta – nabavke savremene laboratorije za kontrolu kvaliteta meda koja će biti ustupljena jednoj instituciji u Crnoj Gori, od čega će pčelari imati benefite, kroz pouzdanost analiza i konkuretne cijene usluga.\nSve ove aktivnosti koje sprovodi Ministarstvo, zajedno sa pčelarima, prema riječima Simovića, garancija su "da će 4.000 crnogorskih pčelara nastaviti da se razvijaju, da će se njihov broj i dalje povećavati, da ćemo imati i sve veći broj mladih pčelara i da će potrošači imati u ponudi sve veće količine kvalitetnog i bezbjednog meda".\nMilutin Simović Kuća meda


Delegacija Vlade TK posjetila Intral BH i Aidu – Radio Feral\nDelegacija Vlade Tuzlanskog kantona posjetila je danas i obišla proizvodne pogone kompanije Intral BH u Lukavcu. Ova renomirana fabrika, jedna je od rijetkih koja istovremeno radi za dvije industrijske grane, pa tako osim proizvodnje obuće za renomirane svjetske robne marke, izrađuje i presvlake za sjedišta u auto – industriji.\nPovod za posjetu bila je realizacija ugovornih obaveza i dalja saradnja koju je Intral ponudio fabrici obuće Aida. Naime, Intral je naručio određene poslove od Aide i na taj način obezbijedio posao za sedamdesetak Aidinih uposlenika, a danas se razgovaralo o modalitetima i mogućnostima najma značajnog prostora u Aidi, u kojem bi intral pokrenuo svoju proizvodnju, ali i dodatno angažirao proizvodne kapacitete tuzlanske fabrike obuće.\nVidno zadovoljan onim što je vidio u Intralu premijer Gutić je rekao da je „Intral strateški partner Aide i Vlade Tuzlanskog kantona koji u ovom momentu pomaže da se trajnije i sistematičnije riješi pitanje Aide“.\nInače Intral BH je jedna pozitivna priča u Tuzlanskom kantonu. Radi se o kompaniji koja bilježi konstantan rast po svim poslovnim parametrima, a koja direktno upošljava oko 500 radnika, a kroz kooperantski odnos daje posao za jos njih 200-tinjak.\n„Naša saradnja sa Aidom treba da ide istovremeno u više smjerova. U ovom prvom periodu od Aide očekujemo da uprava Aide Intralu ponudi svoj maksimalan kapacitet, jer nam treba da ispoštujemo određene rokove prema našim krajnjim kupcima. S druge strane uz podršku Vlade očekujemo da uđemo u najam potrebnih kapaciteta Aide, a koji su nam potrebni zbog proširenja naših kapaciteta u obje industrije u kojima radimo“ rekao je generalni direktor kompanije Intral BH Alija Šehović.\nNakon posjete Intralu, delegacija Vlade posjetila je fabriku obuće Aida gdje se razgovaralo o realizaciji dogovora sa Intralom. Tom prilikom premijer Gutić i članovi Vlade su se susreli i sa predstavnicima Sindikata ove fabrike i prezentirali im pripremljeni prijedlog sporazuma o uvezivanju radnog staža radnika tuzlanske fabrike obuće.\nPlan je da se u naredne tri godine uveže radni staž svim radnicima Aide, s tim da će prioritet u uvezivanju imati oni radnici koji ispunjavaju uslove za odlazak u penziju. Za ove nemjene Vlada će u naredne tri godine izdvojiti po cca 1,8 miliona KM.\n„Prioritet za uvezivanje radnog staža će svake godine imati oni radnici koji te godine ostvaruju uslove za penziju, a preostali dio sredstava planiranih za tu godinu će se linearno raspodjeliti na uvezivanje radnog staža ostalih radnika“ rekla je predsjednica komisije za izradu teksta sporazuma Fehrija Bajramović, dodajući da će tako na kraju ove trogodišnje procedure, svi radnici Aide koji budu ispunjavali uslove za penziju i biti penzionisani. Oni radnici koji potpišu sporazum, a nebudu ispunjavali uslove za penzionisanje imat će povezan radni staž i biti u mogućnosti da s evidencije Zavoda za zapošljavanje neopterećeno traže nova zaposlenja. Ti radnici će za vrijeme koje budu proveli na birou imati obezbijeđeno materijalno zbrinjavanje u trajanju od 8 do 24 mjeseca, u zavisnosti od prethodnog radnog staža.\nNa sastanku je predstavnicima sindikata uručen primjerak Sporazuma, kako bi se radnici s njegovim sadržajem mogli unaprijed upoznati. Za one radnike koji ne budu htjeli potpisati ovaj sporazum, Vlada neće na ovaj način uvezivati radni staž, nego će naplatu svojih svoja potraživanja tražiti kroz stečajni postupak, rečeno je danas.\n„Ako dođe do realizacije ovog rješenja, mi ćemo biti prezadovoljni. Ovo je prvi puta da je neko počeo sistemski raditi na rješavanju pitanja famoznog radnog staža radnika Aide, složili su se danas predstavnici Sindikata.\nOsim premijera Gutića i ministra industrije, energetike i rudarstva Srđana Mićanovića, u delegaciji Vlade bila je i ministrica razvoja i poduzetništva Mirela Đaković.\n← Vjernici s radošću dočekuju ramazan: Mjesec posta, iftara i teravija\nTK: Bez posla čak 6.000 visokoobrazovanih osoba →\nŠTRAJK UPOZORENJA ZAPOSLENIH U OBRAZOVANJU U OSAM KANTONA FBiH\nNogomet: Rezultati 8. kola Druge lige FBiH "Sjever"


Špijunaža: Dva borbena aviona Vojske Srbije jurili stranu bespilotnu letelicu?! | Vestinet.rs\nPočetna AKTUELNO\tŠpijunaža: Dva borbena aviona Vojske Srbije jurili stranu bespilotnu letelicu?!\nŠpijunaža: Dva borbena aviona Vojske Srbije jurili stranu bespilotnu letelicu?!\nMig-29 – foto: Tanjug\nBespilotna letelica, koja je u našu zemlju ušla iz pravca Rumunije u vreme hapšenja direktora Kancelarije za KiM Marka Đurića, napravila je krajem marta žestoku dramu na nebu iznad naše zemlje, ali su njen cilj – da snimi kretanje Vojske Srbije – osujetili srpski borbeni avioni koji su poleteli iz Kraljeva, otkriva Kurir!\n– Čim je bespilotna letelica, iza koje najverovatnije stoji NATO, uočena na teritoriji Srbije, preduzete su konkretne mere. Podignuta su i dva borbena aviona Vojske Srbije, koja su poleteli iz Kraljeva i jasno dala do znanja da će je srušiti, pa je njeno nadletanje srpskog vazdušnog prostora prekinuto – otkriva izvor Kurira iz bezbednosnih struktura i dodaje:\n– Ta letelica je ovde primećena 26. marta, kada je u severnoj Kosovskoj Mitrovici uhapšen Đurić, ali i naredna četiri dana. Nema sumnje da se na ovaj način želelo pratiti kretanje srpske vojske, jer je naš državni vrh razmišljao da se, u slučaju kulminiranja nasilja Albanaca, podigne borbena gotovost vojske. Naime, razmatrala se mogućnost da se pripadnici Vojske sa specijalnim jedinicama MUP u krajnjoj liniji lociraju duž administrativne linije i intervenišu u slučaju da Albanci pokušaju za zauzmu sever KiM, pa je neko sa strane očigledno želeo da prati svaki korak naših bezbednosnih snaga.\nKako dodaje naš sagovornik, letelica se kretala u centralnoj Srbiji, nedaleko i od Beograda, a 28. marta i duboko u unutrašnjosti države. Inače, duž auto-puta bila je na visini manjoj od 800 metara kako bi izbegla radare našeg PVO.\nAleksandar Vulin, ministar odbrane, juče za Kurir nije želeo ni da potvrdi ni da demantuje ova dešavanja na nebu iznad Srbije.\n– Naše nebo je bezbedno, RV i PVO je uvek spreman da zaštiti integritet našeg neba u potpunosti. Dakle, ništa ne može ni da uđe na našu teritoriju ni da izađe sa nje a da mi to ne znamo, da mi to nismo ispratili, da nismo procenili da li je nešto realna opasnost za nas ili ne – naveo je Vulin i dodao:\n– Uvek je moguće da neko pokuša da proveri kakvo je stanje, gde se šta nalazi, šta se dešava na teritoriji… Ali građanima mogu da kažem: Budite mirni, Srbija je bezbedna.\nVEROVATNO SNIMALI I MITROVICU\nOrhan Dragaš, direktor Međunarodnog instituta za bezbednost, kaže da nije neobično to što je bespilotna letilica došla iz Rumunije, jer je ta zemlja članica EU, a pre svega NATO. Na rumunskoj teritoriji su, navodi on, i baze Alijanse.\n– Bespilotne letilice ili drugi obaveštajni alati bili su angažovani verovatno i na Kosovu, odnosno na teritoriji severne Mitrovice, u vreme pripremanja akcije hapšenja Marka Đurića.\nNapokon: „Turski tok“ kreće kroz Srbiju, evo kakav je raspored\nNepristojna ponuda: „Priznajte Kosovo, daćemo vam Folksvagen“\nAleksandar Vulinavionibespilotna letelicaNATOradaršpijunažaSRBIJAVojska Srbije\nHAOS NA SAVETU BEZBEDNOSTI UN OKO SIRIJE: Ovako nešto se ne pamti, stanje između Rusije i SAD nikada napetije! – VIDEO\nSUKOB IZMEĐU RUSIJE I SAD DOSEGAO TAČKU USIJANJA: Pretnje i optužbe sada stižu sa obe strane! Ako Tramp napadne Siriju, biće svašta!


Glavaš: Grad završio radove na izgradnji kovid bolnice u Batajnici | Blok vesti\nGlavaš: Grad završio radove na izgradnji kovid bolnice u Batajnici\nNa izgradnji kovid bolnice u Batajnici, koja bi uskoro trebalo da počne sa radom, grad je završio radove na uvođenju vodovodne, kanalizacione instalacije i struje, a preostale radove još uvek izvode Ministarstvo zdravlja i Ministarstvo odbrane, izjavio je sekretar grada Beograda za vanredne situacije Darko Glavaš.\n"Sve vezano za infrastrukturnu podršku rada bolnice je završeno u roku koji je bio zadat. Takođe, urađeno je proširenje na Batajničkom drumu, kao i na Novosadskom putu. Napravljene su nove stanice i ojačana je sama infrastruktura ka samoj bolnici. Trenutno se progovara sa GSP-om kako će se medicinski radnici, koji za nekoliko dana trebaju da počnu da rade tamo, prevoziti do bolnice", rekao je Glavaš.\nOn je naveo da se izgradnjom ove bolnice rasterećuje zdravstveni sistem Beograda i cele zemlje.\nDa su radovi pri kraju, rekao je pre više od nedelju dana predsednik Srbije Aleksandar Vučić, tokom posete bolnici.\nPodsetimo, izgradnja bolnice počela je 1. avgusta u okviru Vojnog kompleksa "Zemun ekonomija", kapaciteta 1.000 mesta poluintenzivne i intenzivne nege.\nKako je tada rečeno, bolnica od 18.000 kvadratnih metara, imaće 200 mesta za intenzivnu negu i 800 za poluintenzivnu. Posle epidemije moći će da se koristi za druge namene, jer će imati i salu za porođaje i kardiološku angio-salu.\nPrevious articleFOTOGRAFIJE KUĆE U KOJOJ JE SKONČAO MARADONA: Da ste videli gde je Dijego umro i vi biste umrli (VIDEO)\nNext articleSTANKOVIĆU DOKTORI KROJE TIM ZA HOFENHAJM: U deficitu smo sa igračima, biće još pozitivnih


Priština: Srpski Univerzitet registrovati na Kosovu - Sputnjik Srbija\n16:51 03 Avgust 2020\n17:59 04.04.2015 (osveženo 16:19 05.10.2015) Preuzmite kraći link\nOn je, kako prenosi list, rekao da bi proces akreditacije trebalo da se realizuje putem unutrašnje sitematizacije radnih mesta na tom univerzitetu.\nVlada Kosova je u petak usvojila nacrt dokumenta o proceduri koja bi omogućila legalizaciju diploma Univerziteta iz severne Mitrovice.\nMinistar Bajrami je zatražio da se, pre nego što počne procedura za legalizaciju diploma, prvo Univerzitet severnog dela Mitrovice akredituje u kosovskoj Agenciji za akreditaciju, prenosi Zeri.\nMinistarka za dijalog sa Beogradom Edita Tahiri rekla je da se o ovom univerzitetu neće razgovarati u Briselu, jer je, kako kaže, Univerzitet severa Kosova unutrašnje pitanje Kosova.\nOna je rekla da ministarstvo obrazovanja u kosovskoj vladi razgovara sa EU kako bi se našlo rešenje ne samo o diplomama već o funkcionisanju same institucije, smatrajući da treba da se okonča „ilegalni rad ovog univerziteta“ i da se integriše unutar kosovskih zakona, prenosi Zeri.\nInače, direktor Kancelarije za Kosovo i Metohiju Marko Đurić čestitao je danas rektoru, dekanima, profesorima i svim studentima prištinskog Univerziteta, koji se privremeno nalazi u Kosovskoj Mitrovici, Dan studenata uz poruku da je za srpski narod od strateškog značaja da mladi, obrazovani ljudi ostanu na KiM, a da će Vlada Srbije i Kancelarija učiniti sve da poboljšaju njihov standard.\nUniverzitet, obrazovanje, Edita Tahiri, Marko Đurić, Srbija, Kosovska Mitrovica, Priština, Kosovo i Metohija


Voši sledi mini-serija od tri utakmice u Novom Sadu\nVojvodina je pobedila ekipu Kazme iz Kuvajta rezultatom 2:0\nu prijateljskom meču odigranom u Veterniku.\n- Veoma sam zadovoljan odnosom momaka, u nečemu što se pokazalo kao vrlo dobra provera protiv jedne ozbiljne ekipe iz Kuvajta i što našim mladim igračima izuzetno znači. Kao i uvek, ovakve utakmice koristimo da u prvi tim uvrstimo nekoliko dečaka iz omladinske škole kako bi sticali iskustvo, pa smo tako i danas pozvali trojicu. Takođe, ovakvi mečevi nam koriste da svi prvotimci budu u ritmu odigravanja utakmica, a kao što su se pred meč protiv Mačve neki igrači nametnuli da budu u konkurenciji za sastav, tako su neki to uradili i danas. Slobodno mogu da kažem da su pojedinci iskoristili priliku i konkurisaće za tim za naredni meč – kaže Veselinović.\nU naredna tri prvenstvena kola, Vojvodini sledi mini-serija od tri utakmice na “Karađorđu”, pošto je očekuju mečevi protiv OFK Bačke, Proletera i Crvene zvezde. Ipak, šef stručnog štaba Vojvodine usredsređen je samo na prvu predstojeću utakmicu.\n- Nikad ne razmišljam unapred, već samo o prvom sledećem koraku, jer u fudbalu je važno samo ono što je ovde i sada. Zato svi treba da razmišljamo samo o narednom protivniku Bačkoj i ukoliko hoćemo da budemo ozbiljni, drugačijeg razmišljanja ne sme da bude. Sav trenažni proces, uključujući i današnju utakmicu, usmeren je samo prema Bačkoj i mislim da je to jedini put kojim treba da idemo. Teren je jedino merilo na kojem igrači sami sebe stavljaju u tim, a ne treneri – ističe Veselinović.\nNaravno, jasno je da crveno-bele protiv Bačke zanima jedino pobeda i prvi korak ka gornjem delu tabele.\n- Svaka nova utakmica je nova priča, ali Vojvodina i svi u njoj uvek moraju da očekuju to da se ide na pobedu i tu nema nikakve dileme. Ko ne razmišlja na takav način, nije pobednik i ne može da ostvaruje rezultate – rekao je Veselinović.\nUtakmica između Vojvodine i OFK Bačke igra se u subotu na “Karađorđu”, sa početkom u 20 časova.\nVojvodina pobedila Kazmu iz Kuvajta - u subotu protiv Bačke\nOK Vojvodina za Ligu Šampiona: Kubanac Fundora potpisao\n3 Čukarički 4 2 2 0 6 - 2 8\n4 Mladost 4 2 2 0 5 - 2 8\n5 Proleter 4 2 1 1 8 - 5 7\n7 Rad 4 2 0 2 5 - 6 6\n8 Radnik 4 2 0 2 4 - 5 6\n9 OFK Bačka 4 1 2 1 4 - 4 5\n10 Napredak 4 1 2 1 3 - 3 5\n11 Mačva 4 1 1 2 1 - 2 4\n12 Vojvodina 4 0 3 1 3 - 4 3\n13 Voždovac 4 1 0 3 3 - 5 3\n15 Zemun 4 0 2 2 3 - 5 2\n16 Dinamo 4 0 0 4 1 - 9 0


Da li će jedan od najvećih favorita u ovogodišnjoj Ligi Evrope Čelzi, nastaviti takmičenje zavisi od revanš duela šesnaestine finala u Londonu. Čelzi dočekuje Malme, a iz prve utakmice Englezi imaju prednost, jer su pobedili 2:1. Međutim Čelzi igra slabo u Premijer ligi, a mediji na ostrvu najavljuju da će vrlo skoro Italijan Sari biti smenjen. Kao njegov naslednik na poziciju menadžera Čelzija pominje se Zinedin Zidan. Šveđani će pokušati da u Londonu naprave iznenađenje da iskoriste lošu atmosferu među igarčima Čelzija. Utakmica se igra na Stanford Bridžu. Utakmica počinje u 21 čas, a direktan prenos je na našem Drugom programu. Komentator je Aleksandar Stojanović.


"Svaki granični policajac više, svaki državni službenik više, a u ovome slučaju\npripadnik Frontexa, to bi značilo kontrolisanje i sprečavanje ulaska u BiH. To bi u konačnici Bihaću i Velikoj Kladuši u kojima se nalazi najviše migranata značilo spas", naglašava gradonačelnik Bihaća, grada na zapadu Bosne i Hercegovine, blizu granice sa Hrvatskom.\nU kampu "Vučjak" boravilo je u decembru 2019. oko 600 migranata.\n"Vučjak" je formiran u junu 2019. godine kao privremeni kamp, zbog popunjenosti smještajnih kapaciteta postojećih prihvatnih centara, te do, kako je bilo predviđeno, formiranja zajedničkog prihvatnog centra za sve izbjeglice i migrante koji borave na području Unsko-sanskog kantona.\nOptužba bivšeg ministra na račun Predsjedništva BiH\nPrvi čovjek Bihaća godinama apeluje na državni nivo vlasti da se uključi u rješavanje migrantske krize u BiH.\nIstovremeno, bivši ministar sigurnosti BiH Dragan Mektić krajem 2019.godine optužio je Predsjedništvo BiH da opstruiše angažovanje snaga Frontexa, koji je, kako je tada rekao Mektić, "ključan za rješavanje problema na granicama, a samim tim i migrantske krize".\nGradonačelnik Bihaća Šuhret Fazlić smatra da, ukoliko domaće agencije nemaju kapaciteta, država treba osigurati sve da omogući međunarodnim agencijama da djeluju.


Ljajić: Rešenje za blokadu kamiona uz posredstvo EU | KoSSev\nLjajić: Rešenje za blokadu kamiona uz posredstvo EU\nPonedeljak 28. mart 2016, 21:59\nTokom ove nedelje trebalo bi, uz posredovanje Evropske unije, da bude nađeno rešenje za kamione s opasnim materijama koji već šesti dan stoje na prelazu Merdare, kaže Rasim Ljajić. Potpredsednik Vlade u izjavi Tanjugu kaže i da Vlada Srbije nema interes da ulazi u ekonomski rat sa Kosovom, ali ističe da bi, u slučaju da uvede recipročne mere, to bilo pogubno pre svega za kosovsku stranu.\n"Mi nemamo interes da ulazimo u ekonomski rat, jer imamo značajan promet sa Kosovom. Plasiramo robu na to tržište u vrednosti od 430 miliona dolara godišnje. Želimo da problem rešimo. Ako se ovaj rat nastavi, sigurno je da bi Kosovo platilo daleko veću ekonomsku cenu, ali bismo i mi gubili. Zato tražimo rešenje pre nego što bismo uveli dodatne recipročne ekonomske mere," objasnio je Ljajić.\nSrbija gubi milione blokadom sa Kosova\nKolona vozila na Merdaru, čeka se i do 20 sati\nĐurić poručio Prištini: Ne secite granu na kojoj sedite\n"Recipročne mere" Kosova protiv Srbije: Prvi kamioni vraćeni sa Merdara; odluka se sprovodi i na Severu\nPriština uvela "recipročne mere" protiv Srbije\nDrugi faul je što su uveli mere, a da nisu drugoj državi članici CEFTA sporazuma najavili tu mogućnost, niti su tražili kroz bilateralne razgovore da se taj problem reši.\n"Ovim povodom je bilo nekoliko sastanaka u Briselu i u okviru zemalja članica CEFTA sporazuma. I danas vodimo razgovore uz posredovanje Unije i nadamo se da ćemo ove nedelje naći rešenje," navodi Ljajić.\n"Nisam siguran da sa druge strane postoji svest o težini ovih dešavanja," rekao je Ljajić.\nOn se osvrnuo i na nedavne incidente kada su pripadnici "Samoopredeljenja" u nekoliko navrata prevrnuli kamion sa srpskim proizvodima namenjenim kosovskom tržištu, kritikujući to što su kamione prevrtali iz političkih razloga.\n"Neko prevrće kamione sa srpskom robom, i otvoreno kaže da to radi iz političkih razloga, jer se protive ovom, ili onom sporazumu. Ako ne prevlada ekonomija u ovoj situaciji, već pogrešno usmerene emocije, mislim da će šteta biti ogromna, a to će posebno pogoditi stanovnike Kosova," zaključio je Ljajić.\nVlasti u Prištini, inače, nazivaju recipročnim mere - mere kojima ne dozvoljavaju prolaz kamiona koji iz centralne Srbije preko administrativnih prelaza prevoze opasne materije – naftu i gas, dok Vlada Srbije upozorava da je to kršenje CEFTA sporazuma.


broj u ediciji: 112\nMilutin Mitrović (1931-2020) radio je ceo svoj radni vek kao novinar. Za 32 godine u nedeljniku “Ekonomska politika” napredovao je od saradnika do glavnog i odgovornog urednika i direktora. Pisao je za “Biznis i finansije” i Peščanik. U Fabrici knjiga objavio je 2016. godine zbirku članaka “Dnevnik globalne krize”.\n“Milutin Mitrović ekonomiji pristupa iz humanističke perspektive, kao području na kome se ukrštaju ekonomski interesi, političke ideologije, kulturni modeli, kolektivna sećanja, psihološki impulsi. Na tom području on prati iskušenja humanističkih ideala slobode, odgovornosti, solidarnosti i pravde. Primeri, podaci, svedočanstva, analize stručnjaka uveravaju ga da su danas ti ideali alarmantno ugroženi. Na Mitrovićevoj slici ‘ekonomije nepoštenja’ vidi se da ona nije poštedela nijedan deo sveta, nijednu oblast društvenog života. Primere nasilja, korupcije, pohlepe, ekstremizma, demagogije, on nalazi u politici, zdravstvu, ekologiji, crkvi, u Italiji, zemlji u kojoj poslednjih godina živi, ali i u drugim delovima Evrope i sveta. Uverljiva, detaljima bogata, crna, zastrašujuća slika. Nema sumnje da njen autor hoće da se zabrinemo, ali ne i da nas ostavi bez nade. On nas ohrabruje ne toliko eksplicitnim pozivima da se ne prepustimo strahu i očaju, koliko time što njegova knjiga pokazuje i dokazuje da je već sama svest o iskušenjima današnjeg sveta, da je već samo znanje o raznim oblicima tih iskušenja, kojima ova knjiga obiluje, ‘oružje’ kojim se možemo boriti za opstanak humanističkih ideala. Ako se tome doda i ‘oružje’ humora, kojim se Milutin Mitrović uspešno služi, onda odbrana tih ideala postaje još čvršća.”


Predstavljeni rezultati prve faze projekta izrade Internet prezentacija opština\nPredstavljeni rezultati prve faze projekta izrade Internet prezentacija opština – Personal magazin\nNa konferenciji za medije, organizovanoj od strane Ministarstva za telekomunikacije i informaciono društvo, Republičkog zavoda za informatiku i Internet i Stalne konferencije gradova i opština (SKGO), održanoj 28. maja 2009.…\nNa konferenciji za medije, organizovanoj od strane Ministarstva za telekomunikacije i informaciono društvo, Republičkog zavoda za informatiku i Internet i Stalne konferencije gradova i opština (SKGO), održanoj 28. maja 2009. godine u prostorijama SKGO, predstavljeni su rezultati prve faze projekta izrade Internet prezentacija opštinama koje nisu bile prisutne na Internetu.\nPrema rezultatima istraživanja MTID u Srbiji je bilo 13 opština koje nemaju zvanične Internet prezentacije, a ovim projektom je taj broj smanjen na četiri. Opštine kojima je napravljena Internet prezentacija u sklopu ovog projekta su: Bajina Bašta, Ćićevac, Majdanpek, Sečanj, Tgovište, Plandište i Priboj. Opština Rakovica-Beograd i Rača su u međuvremenu same izradile svoje Internet prezentacije. U nastavku ovog projekta, u planu su izrade Internet prezentacija za preostale četiri opštine i to: Crveni krst-Niš, Preševo, Crna Trava i Nova Varoš.\nDruga faza projekta predviđa organizovanje intenzivnih i aktivnih obuka zaposlenih u opštinama, koji će od strane opštine biti zaduženi za održavanje i ažuriranje novih Internet prezentacija.\n„Postojeće stanje u opštinama je neophodno poboljšati kako bi se građanima i privredi olakšali svakodnevni postupci pred organima lokalne samouprave. Postavljanje građanina u prvi plan i funkcionisanje države kao servisa građana je moguće samo uz adekvatnu primenu modernih informacionih tehnologija. Uvođenje servisa smo realizovali kroz Internet portale elektronske uprave, a deo kroz projekte nabavke potrebnih softverskih rešenja za konkretne opštine.“, istakla je Jasna Matić, ministarka za telekomunikacije i informaciono društvo.\n„Prvi korak koji smo preduzeli je bila izrada Internet prezentacija opština koje nemaju svoju Web prezentaciju. Stupili smo u kontakt sa opštinama i organizovali prikupljanje informacija koje su neophodne za sadržaj sajtova. Na osnovu prikupljenih informacija urađene su Internet prezentacije za sedam opština. Sve prezentacije su urađene u skladu sa Preporukama za izradu Internet prezentacija državnih organa Srbije i u skladu sa kriterijumima ePristupačnosti, izjavio je Damir Baralić, direktor Republičkog zavoda za informatiku i Internet.\nGospodin Baralić je naglasio, da se ceo ovaj projekat izvodi bez dodatnih sredstava iz budžeta Srbije. Po okončanju projekta, gospodin Baralić je najavio dugoročnu saradnju sa opštinama, u smislu pružanja pomoći IT sektorima u opštinama, a kao jedan korak u tom smeru je i otvaranje foruma za pomoć opštinama u okviru portala Zavoda. Forum će biti otvoren do kraja obuke i na njemu će moći da se postave pitanja i da se dobiju odgovori, razmene iskustva i sl.\nPredstavljeni rezultati prve faze projekta izrade Internet prezentacija opština was last modified: June 2nd, 2009 by Redakcija\nKompaniji TeleGroup dodeljena prestižna nagrada “Beogradski pobednik”\nMonterra prezentovala uvođenje eDMS-a


E-fakture – prilika za srpska preduzeća – Personal magazin\nSvakog meseca u Srbiji se samo u sektorima telekomunikacija, energetike, usluga i osiguranja razmeni više od 12 miliona faktura. Na osnovu Halcomovog istraživanja srpskog tržišta, i poseta više od 60…\nSvakog meseca u Srbiji se samo u sektorima telekomunikacija, energetike, usluga i osiguranja razmeni više od 12 miliona faktura.\nNa osnovu Halcomovog istraživanja srpskog tržišta, i poseta više od 60 najznačajnijih preduzeća, jasno je da je srpska privreda spremna da sa uvođenjem elektronske razmene i plaćanja faktura podigne efikasnost poslovanja i time smanji troškove obrade papirnih faktura. Halcom je u e-fakturama prepoznao i poslovnu priliku za preduzeća, za optimizaciju e-bankarskog poslovanja bez velikih investicija, koristeći postojeću infrastrukturu, što je zbog velikih prednosti i ušteda za preduzeća veoma interesantno za privredu u Srbiji.\nSkup »E-fakture putem kanala za e-bankarstvo« je ovoga puta namenjen preduzećima. Održaće se u utorak, 11. juna 2013. sa početkom u 11.30 časova, u hotelu Holiday Inn, Španskih boraca 74, Novi Beograd. Prijava i program su objavljeni na stranici: http://www.halcom.rs/e-fakture.\nPreduzeća će na skupu saznati koji su koraci do razmene e-faktura i zašto se pojedina velika preduzeća u Srbiji već pripremaju za ulazak u sistem. Na skupu ćemo na primeru preduzeća Nectar, kao izdavača, i Idea, kao primaoca, prezentovati e- fakture, te na taj način predstaviti sve prednosti za privredu. Sa vama će uspešnu upotrebu e-faktura podeliti i Elektro Maribor, kao i veliki primalac e-faktura Adria Mobil, koji su se među prvima pridružili tom projektu u Sloveniji. Halcomov projekat podržavaju i Ministarstvo spoljne i unutrašnje trgovine i telekomunikacija ispred kojeg će skup otvoriti državni sekretar Stefan Lazarević, a podršku samom projektu će u ime Ministarstva finansija, sa nama podeliti i pomoćnik ministra Zlatko Milikić.\nHalcomova priča o e-fakturama počela je na tržištu Slovenije, gde je taj način razmene faktura brzo prihvaćen i tako postao nacionalni projekat u koji su danas uključene skoro sve banke u Sloveniji (95%). Kao i u Sloveniji, u Srbiji Halcom podržava razmenu e-faktura između pravnih lica, kao i pravnih i fizičkih lica u e-banci, a e-fakture su na raspolaganju i onim fizičkim licima koja ne koriste e-banku i koja sada imaju mogućnost primanja e-faktura na Web portalu, kao i njihovo plaćanje mobilnim telefonom. Sigurni smo, da će privreda u Srbiji brzo prihvatiti e-fakture, s obzirom da su primerene kako za najmanja tako i za najveća preduzeća, bez ulaganja u novi informacioni sistem.\nE-fakture – prilika za srpska preduzeća was last modified: June 4th, 2013 by Redakcija


JEDINSTVO U SRPSKOJ IZNENADILO SRPSKE NEPRIJATELJE | SRNA\nJEDINSTVO U SRPSKOJ IZNENADILO SRPSKE NEPRIJATELJE\nBEOGRAD, 29. JULA /SRNA/ - Udruženje "Čast otadžbine" ocijenilo je da su srpski neprijatelji iznenađeni jedinstvom lidera parlamentarnih stranaka u Republici Srpskoj i njihovim odlučnim odgovorom na nametnute odluke odlazećeg visokog predstavnika u BiH Valentina Incka.\nIstičući da su ponosni na jedinstvenu i brzu reakciju institucija i svih lidera srpskih stranaka u parlamentu, "Čast otadžbine" poručuje da su lideri u Republici Srpskoj pronašli put za suprotstavljanje napadima na Srpsku.\n"Naši lideri su svesni da Republika Srpska nikada nije bila u većoj opasnosti nego što je danas. Zato su jedinstveni i odlučni u paralisanju političkog života u BiH i nastaviće blokadu rada institucija u BiH sve dok se Inckove dopune o `negiranju genocida` ne ukinu", ističu u Udruženju.\nU saopštenju se napominje da mjere i odluke Republike Srpske nisu usmjerene protiv drugih naroda u BiH, već su isključivo donesene da bi Srpska opstala.\n"Ubeđeni smo da će se postići sporazum između lidera srpskih parlamentarnih stranaka do kraja ispoštovati, jer su svi Srbi svesni opasnosti koja preti Republici Srpskoj", ističe "Čast otadžbine".\nOvo udruženje ukazuje da bi eventualna nesloga srpskih lidera najviše obradovala lidera SDA Bakira Izetbegovića i njegove pristalice, koji likuju zbog Inckovih dopuna, iako je ta odluka, kako navode, produbila nepovjerenje u BiH i unijela nemir među narode.\nU ovom udruženju smatraju da se niko na svijetu ne zalaže za stavljanje svoje zemlje pod protektorat, te da bi racionalno bilo da je Izetbegović podržao inicijativu Kine i Ruske Federacije u Savjetu bezbjednosti UN o ukidanju OHR i visokog predstavnika.\nUdruženje naglašava da bi, usvajanjem ruske i kineske inicijative, BiH bila suverena konfederacija, u kojoj bi njeni građani odlučivali o svojoj sudbini, a Izetbegović, kako navode, ne bi Srbima prijetio novim visokim predstavnikom.\n"Važno je konstatovati da novi visoki predstavnik Kristijan Šmit nije izabran u skladu sa aneksom 10 Dejtonskog sporazuma, tako da za Republiku Srpsku institucija visokog predstavnika više ne postoji", navodi "Čast otadžbine".\nU Udruženju napominju da Srbi u namjeri da spasu Republiku Srpsku oslonac imaju u Dejtonskom sporazumu, koji niko od Izetbegovićevih mentora ne pominje, a na raspolaganju imaju i izvještaj renomirane Nezavisne međunarodne komisije, kojim je potvrđeno da u Srebrenici nije bilo genocida.\n"O egzaktnim podacima u izveštaju treba upoznati sav pravdoljubivi svet, a u Savetu bezbednosti UN, uz pomoć stalnih članica koje podržavaju međunarodno pravo i pravdu, oboriti sramnu Inckovu dopunu Krivičnog zakona u BiH i ponovo uspostaviti mir i poverenje u ovoj napaćenoj zemlji", zaključuju iz udruženja "Čast otadžbine".\nSVJEDOK O UBISTVU VOJNIKA JNA SAZNAO OD ŠEFA DRŽAVNE BEZBJEDNOSTI


U Novom Sadu se otvara Centar digitalne poljoprivrede | RADIO DELTA PORTAL\nU Novom Sadu se otvara Centar digitalne poljoprivrede\nCentar digitalne poljoprivrede Srbije jedan je od prvih rezultata zajedničkog rada Vlade Srbije i istraživača Instituta BioSens na uvođenju informacionih tehnologija u poljoprivredu, saopštila je vladina Kancelarija za saradnju sa medijima.\nKako se navodi, Centar je primer praktične primene inovativnih IT rešenja i digitalizacije u cilju povećanja efikasnosti i konkurentnosti domaće poljoprivrede.\nTokom otvaranja Centra digitalne poljoprivrede Srbije, biće puštena u rad i digitalna platforma AgroSens, čiji su osnovni servisi besplatni za sve poljoprivrednike.\nPlatforma omogućava da mobilni telefon postane alat kroz koji se razmenjuju pravovremene, geografski precizne i relevantne informacije o aktivnostima poljoprivredne proizvodnje.\nReč je o podacima koji imaju praktičnu primenu: satelitsko praćenje stanja useva, lokalizovani meteo podaci, digitalizovani podaci o hemijskom i mehaničkom sastavu zemljišta, dnevnik aktivnosti na parceli, katalog semena i hemijskih preparata, katalog najsavremenijih tehnoloških rešenja za preciznu poljoprivredu, navodi se u saopštenju.\nPrethodni članakJeftinije članske karte povodom dečje nedelje\nSledeći članakDoček zlatnih odbojkašica od 19:30\nIgor Jurić dobitnik NIN-ove nagrade “Ličnost godine”


Ajntraht Frankfurt - Verder Bremen, Fudbal - Predlog tip - 31/10 2020\nSubota, 31/10 - Fudbal, Nemačka, Bundesliga\n31/10Ajntraht Frankfurt vs Verder BremenUkupno pogodaka - iznad/ispodtip: Više 3.50\nU prošlom kolu Ajntraht je doživeo prvi ovosezonski poraz. Gosti su vezali četiri utakmice bez neuspeha. Meč u Frankfurtu igra se u subotu u standardnom terminu od 15.30.\nPočetak sezone bio je uspešan za tim iz bankarskog centra Evrope, nisu izgubili nijedan meč u prva četiri kola, ali je onda došlo gostovanje Bajernu i neminovan poraz. Možda je mogao da bude manje ubedljiv, ali kada od šampiona Evrope izgubite 5:0, to i nije toliko strašno. Treba reći da je Ajntraht poslednje tri godine uvek primao pet golova na \_'\_'Alijanc areni\_'\_', mada je u prethodne dve barem uspevao da postigne koji pogodak. U meču sa Verderom u timu ponovo neće biti povređeng Filipa Kostića, ali se ekipa Adija Hitera već navikla da igra bez srpskog reprezentativca.\nGosti imaju mnogo više kadrovskih problema od domaćina, ali su oni, pomalo neočekivano, u dobroj seriji rezultata. Posle poraza na premijeri od Herte, vezali su četiri utakmice bez neuspeha, na kojima su dva puta pobedili, Šalke u gostima i Arminiju u Bremenu, te dva puta uzastopno remizirali, identičnim rezultatom 1:1, protiv Frajburga u gostima i Hofenhajma na svom \_'\_'Vezeru\_'\_'.Izgleda da je Veredr naučio lekciju iz prošle sezone i sada beži od borbe za opstanak. Podsetimo, \_'\_'zeleni\_'\_' su tek u baražu izborili opstanak i ostali rekorderi po broju mečeva u Bundesligi od svih nemačkih timova.\nU prošloj sezoni ove dve ekipe sastale su se tri puta. Pored dva meča u Bundesligi, igrali su i u okviru Kupa Nemačke, a Ajntraht je u tom meču bio uspešniji. U prvenstvenim duelima opet je tim iz Frankfurta bio bolji, na svojoj \_'\_'Komercbank areni\_'\_' odigrao je nerešeno 2:2, ali je zato u Bremenu slavio sa 3:0. Dakle, golova je uvek u izobilju kada se sastaju ove dve ekipe, pa će tako biti i sada. Naš predlog je 4+, a kvota za ovaj tip u kladionici CircusCasino iznosi 2.35.


Tenzije oko Sirije, čeka se Tilerson u Moskvi\nKrstareća raketa pogađa metu u Siriji, satelitski snimak Ministarstva odbrane SAD\nSirija se i dalje nalazi u centru pažnje američke javnosti i administracije u Vašingtonu. Američki vazdušni napadi na ciljeve u Siriji izazvali su oštre reakcije Rusije i drugih saveznika sirijskog predsjednika Bašara al Asada koji upozoravaju na odmazdu uoči posjete državnog sekretara Reksa Tilersona Moskvi.\nAmerički državni sekretar Reks Tilerson će sredinom nedelje boraviti u ruskoj prijestonici, gdje će o američkim napadima na ciljeve u Siriji i ostalim gorućim pitanjima razgovarati sa ruskim šefom diplomatije Sergejom Lavrovim.\nBivši naftni magnat, bez diplomatskog iskustva, pokušaće da izbjegne dalje zaoštravanje sukoba sa Rusijom i istovremeno iznudi određene ustupke od ruskog vrha – između ostalog uništavanje hemijskog oružja u Siriji i vršenje pritiska na Asada da pregovara o budućnosti Sirije.\n“Nadam se da će Rusija dobro razmisliti o nastavku saradnje sa Bašarom Al Asadom, zato što je svi ovi užasni napadi približavaju određenom nivou odgovornosti”, kaže američki državni sekretar Reks Tilerson.\nUoči Tilersonove posjete ruskoj prijestonici, Rusija, Iran i Hezbolah izdali su zajedničko upozorenje u kojem su naveli da su Sjedinjene Države prekoračile “crvene linije” i da će odgovoriti na sve napade na Siriju, uključujući i američke.\nU međuvremenu, Sjedinjene Države i dalje istražuju da li su Rusi bili umiješani u prošlonedeljni napad hemijskim oružjem u kojem je poginulo više od 80 sirijskih civila. Sekretar Tilerson rekao je da još nije vidio dokaze za to i ponovio da je američki plan za Siriju i dalje isti – nanošenje poraza Islamskoj državi.\n"U tom kontekstu, nadamo se da ćemo moći da sarađujemo sa Rusijom i iskoristimo njen uticaj da stabilizujemo oblasti širom Sirije.”\nMeđutim, pojedini članovi Trampove administracije govore o drugim prioritetima.\n"Nema mira u Siriji sa Asadom na vlasti “, poručuje američka ambasadorka u UN Niki Hejli.\nI portparol Bijele kuće Šon Spajser saopštio je u ponedeljak da ne može da se zamisli stabilna i mirna Sirija sa Asadom na vlasti. "Ne smatram da je to moguć scenario", istakao je Spajser i dodao da je glavni prioritet SAD da se porazi Islamska država u Siriji a zatim stvore uslovi za promenu vlasti.\nSavjetnik predsjednika Trampa za nacionalnu bezbjednost je u intervjuu Foks njuzu branio oba prioriteta.\n"To bi trebalo da bude snažna poruka Asadu i sponzorima koji omogućavaju njegovu kampanju masovnog ubistva sirijskih civila”, ističe H.R. Mekmaster, savetnik za nacionalnu bezbednost Bele kuće.\nAnalitičari u Vašingtonu ističu da bi američki napadi u Siriji – izvedeni manje od tri dana nakon hemijskog napada – mogli da pošalju jasnu poruku Rusiji da će je Sjedinjene Države smatrati odgovornom za slične incidente. Američki državni sekretar trebalo bi da doputuje u Rusiju sjutra veče i kako je danas saopšteno iz Kremlja, neće se sastajati sa ruskim predsjednikom Vladimirom Putinom.\nNiki Hejli: Ako je potrebno novi napadi na Siriju


Legalizacija divlje gradnje čeka u fioci dvije godine - Vijesti.me\nOPŠTINE PISALE SKUPŠTINI\nPredlog zakona o komunalnoj djelatnosti u skupštinskoj proceduri od oktobra 2011. Od njega zavise prihodi opština Edit\ndivlja gradnja (Foto: Luka Zeković)\nMarija Mirjačić 16. februar 2015, 19:31 ažurirano 16. februar 2019, 02:41\nZajednica opština Crne Gore tražila je od predsjednika Skupštine Ranka Krivokapića da obezbijedi da se predlozi zakona o komunalnoj djelatnosti i legalizaciji neformalnih (nelegalno izgrađenih) objekata što prije uvrste u dnevni red Skupštine.\nU dopisu koji je Krivokapiću dostavljen sredinom januara, a u koji “Vijesti” imaju uvid, opštine podsjećaju da je u skupštinskoj proceuri od oktobra 2011. godine predlog zakona o komunalnoj djelatnosti, a od septembra 2012. o legalizaciji neformalnih objekata.\nZajednica opština je objasnila da je predlogom zakona o komunalnoj djelatnosti definisan novi prihod - komunalna naknada, koja treba da im zamijeni naknadu za korišćenje građevinskog zemljišta koja je ukinuta početkom 2009. godine. Od te naknade na godišnjem nivou su imale 30 miliona eura.\n“Finansiranje komunalnih djelatnosti (zajednička komunalna potrošnja, investiciono i tekuće održavanje opreme i sredstava za obavljanje tih djelatnost) sada se finansira iz tekućih prihoda opštinskih budžeta što je jedan od uzroka visokog nivoa neizmirenih obaveza i zaduženosti”, navedeno je u zahtjevu Zajednice opština.\nKomunalne djelatnosti sada se finansiraju iz tekućih prihoda opštinskih budžeta, što je jedan od uzroka visokog nivoa neizmirenih obaveza i zaduženosti, navode iz Zajednice opština\nSaopštili su i da je ovaj predlog zakona jedan od najznačajnijih propisa za funkcionisanje opština, zbog čega su u više navrata ukazivali na potrebu njegovog brzog donošenja ministarstvima unutrašnjih poslova i održivog razvoja i turizma, kao i vladinom Odboru za reformu lokalne samouprave i Savjetu za unapređenje poslovnog ambijenta.\n“Ali, i pored svega, predlog je još u skupštinskoj proceduri”, navodi se u dopisu Krivokapiću.\nKako je objašnjeno, tim predlogom su definisani precizni elementi za određivanje cijena komunalnih usluga na bazi ekonomske isplativosti, nova numeracija komunalnih djelatnosti sa preciznim opisom svake pojedinačno, nov način uspostavljanja organizacione strukture pružaoca komunalnih usluga u skladu sa zakonskom obavezom o transformaciji javnih preduzeća....\nZajednica opština naglašava da je predlog zakona o legalizaciji nelegalnih objekata važan jer se njime predviđa uvođenje naknada za komunalno opremanje građevinskog zemljišta, izgradnja regionalnog sistema vodosnabdijevanja na teritoriji opština Crnogorskog primorja i naknada za legalizaciju.\n„To bi u značajnom uticalo na poboljšanje finansijske situacije opština”, navodi se u dopisu ą sa čijim su sadržajem upoznati ministri održivog razvoja i unutrašnjih poslova Branimir Gvozdenović i Raško Konjević.\nSkupština bi naredne sedmice trebalo da usvoji izmjene zakona o porezu na nepokretnosti kojima , uprkos protivljenju opština, Vlada želi da poveća minimalna stopu poreza na nepokretnost sa 0,10 na 0,25 odsto tržišne vrijednosti nekretnina. Zajednica opština je ocijenila da će to dodatno opteretiti njihove vlasnike i značajno smanjiti stepen naplate tog prihoda.\nOpštine traže praštanje dugova i da još naplaćuju komunalije\nZajednica opština uputila je Vladi predlog od 14 mjera koje su preduslov za prevazilaženje teške finasijske situacije u kojoj se nalaze.\nMjerama, u koje “Vijesti” imaju uvid predlaže se da se razmotri mogućnost da Vlada novčano pomogne opštine da bi riješile višak zaposlenih kroz bespovratnu pomoć ili obezbjeđivanje kredita po povoljnijim uslovima.\nPredlog je da se omogući poravnanje - otpis duga ili dijela duga koji opštine imaju po osnovu poreza i doprinosa na zarade, kao i da se obavežu svi državni organi, preduzeća i ustanove da izmire dugovanja prema opštinama i njenim preduzećima i da se obezbijedi kompenzacija obaveza. Traže i da se razmotri mogućnost da Vlada preuzme kredite za koje se opštine duže za vatrogasna vozila, a koja je nabavila država za potrebe opština. Predložili su i da Vlada pomogne kod reprogramiranja kredite od banaka za kapitalne investicije, da im poveća novac iz Egalizacionog fonda, zadrži naknadu za komunalno opremanje zemljišta koju Vlada želi da ukine...


Timovi postigli dogovor oko finansijskih uslova za sprint trke? – Pole Position\nTimovi postigli dogovor oko finansijskih uslova za sprint trke?\nposted on 07. Apr 2021. at 6:11 pm 10, April 2021\nNekoliko izvora prenosi vest da je postignut dogovor oko finansija vezanih za novi format.\nPrvi čovek Formule 1 Stefano Domenicali je već izjavio da očekuje da kompletan dogovor oko sprint trka bude uskoro postignut, a sada se čini da je dogovoreno sve oko finansija. Ono oko čega se još uvek vode pregovori je odabir guma i korišćenje DRS-a.\nDetalji finansijskog dogovora su još uvek tajna, ali Motorsport.com prenosi da će timovi dobiti dodatnih 500000 dolara što automatski znači da će se i ograničenje budžeta povećati za tu sumu. Ovaj novac bi trebalo da pokrije troškove timova u slučaju većih udesa tokom subotnje sprint trke.\nTags:2021Formula 1sprint trke\nProst smatra da ljudi potcenjuju njegovu karijeru u F1\nMercedes u trci sa vremenom da spremi novi pod za Imolu